open-index/open-wikipedia-markdown huggingface dataset:
ପେଲଭିକ ଫ୍ରାକଚର

**ଶ୍ରୋଣୀ ଅସ୍ଥିଭଗ୍ନ ବା ପେଲଭିକ ଫ୍ରାକଚର** କୁହାଯାଏ ଯେତେବେଳେ ମାନବର  ତଳି ପେଟରେ ଥିବା ଅସ୍ଥି ଭାଙ୍ଗିଯାଏ । 

ଏହି ଅସ୍ଥିଭଗ୍ନ ସାଧାରଣତଃ ପଡ଼ିଗଲେ, ମୋଟର ଯାନ ଧକ୍କା ବା ସାମନା ସାମନି ଧକ୍କା ଯୋଗୁ ମଧ୍ୟ ହୁଏ  ।  ଯୁବକମାନଙ୍କଠାରେ ଏହି ଅସ୍ଥି ଭାଙ୍ଗିବା ନିମନ୍ତେ ଅତ୍ୟଧିକ ଆଘାତ ଆବଶ୍ୟକ ହେଉଥିବା ବେଳେ ବୟସ୍କ ଲୋକ କ୍ଷେତ୍ରରେ ତା'ଠାର କମ୍ ଆଘାତରେ ଭାଙ୍ଗିବା ସମ୍ଭବପର ହୋଇପାରେ ।  ସେଗୁଡିକ ଦୁଇ ପ୍ରକାରରେ ବିଭକ୍ତ କରାଯାଏ: ସ୍ଟେବଲ ଓ ଅନସ୍ଟେବଲ |  ଅନସ୍ଟେବଲ ଭଙ୍ଗାକୁ ମେକାନିଜ୍ମ ଅନୁସାରେ ସାମନା-ପୃଷ୍ଠ ଚାପ, ଲାଟରାଲ ଚାପ, ଭର୍ଟିକାଲ ଶିଅର୍ ଏବଂ ମିଳିତ କାର୍ଯ୍ୟବିଧି ଭଗ୍ନ ଭାବରେ ବିଭକ୍ତ କରାଯାଇଛି |   ଲକ୍ଷଣ ଓ ପରୀକ୍ଷା କରି ଭଗ୍ନ ନିର୍ଣ୍ଣୟ କରିବା ପରେ ସିଟି ସ୍କାନ କରି ସୁନିଶ୍ଚିତ କରାଯାଏ   ଯଦି ବ୍ୟକ୍ତି ସଂପୂର୍ଣ୍ଣ ଜାଗ୍ରତ ଥାଏ ଏବଂ ପେଲଭିସ୍‌ରେ କୌଣସି ଯନ୍ତ୍ରଣା ନଥାଏ, ତେବେ ମେଡିକାଲ ଇମେଜିଙ୍ଗ ଆବଶ୍ୟକ ହୁଏ ନାହିଁ | 

ସାଧାରଣତଃ ଜରୁରୀକାଳୀନ ଚିକିତ୍ସା ପରେ ଉନ୍ନତ ଆଘାତ ଜୀବନ ସ‌ହାୟତା (advanced trauma life support.) ଆବଶ୍ୟକ ହୁଏ ।   ରକ୍ତସ୍ରାବ ବନ୍ଦ କରିବା ଏବଂ ବୋହି ଯାଇଥିବା ଶରୀରର ତରଳ ପଦାର୍ଥ  ପୁନଃସ୍ଥାପନ କରିବା ପ୍ରକ୍ରିୟା ଆରମ୍ଭ କରାଯାଏ |  ପେଲଭିକ ବାଇଣ୍ଡର ବା ବିଛଣା ଚାଦର ଗୁଡ଼େଇ ରକ୍ତସ୍ରାବ ନିୟନ୍ତ୍ରଣ ହାସଲ କରାଯାଇପାରେ |  ଅନ୍ୟାନ୍ୟ ପ୍ରୟାସରେ ଆଞ୍ଜିଓଗ୍ରାଫିକ ଏମ୍ବୋଲାଇଜେସନ ବା ପ୍ରିପେରିଟୋନିଆଲ ପାକିଙ୍ଗ ଦିଆଯାଏ ।  ସ୍ଥିରତା ଆସିବା ପରେ ଶଲ୍ୟ ଚିକିତ୍ସା କରି ପେଲଭିସ୍‌ର ପୁନର୍ଗଠନ କରାଯାଏ | 

ବୟସ୍କ ଲୋକଙ୍କର ହେଉଥିବା ଅସ୍ଥିଭଗ୍ନର ପ୍ରାୟ ୩% **ପେଲଭିକ ଫ୍ରାକଚର** ଥାଏ |  ସ୍ଟେବଲ ଭଙ୍ଗା ହୋଇଥିଲେ ଫଳାଫଳ ଭଲ ହୁଏ |  ଅନ**ସ୍ଟେବଲ** ଭଙ୍ଗା ସହିତ ମୃତ୍ୟୁ ଆଶଙ୍କା ପ୍ରାୟ ୧୫% ଥାଏ ଓ ଯେଉଁମାନଙ୍କର ପୂର୍ବରୁ ରକ୍ତଚାପ ମଧ୍ୟ କମ୍ ଥାଏ ସେମାନଙ୍କ ମୃତ୍ୟୁ ହେବାର ଆଶଙ୍କା ୫୦% ହୋଇପାରେ।   ଅନ**ସ୍ଟେବଲ** ଭଙ୍ଗା ସ‌ହିତ ଶରୀରର ଅନ୍ୟାନ୍ୟ ଅଂଶରେ ଆଘାତ ଥାଇପାରେ | 
 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
କଷ୍ଟୋକଣ୍ଡ୍ରାଇଟିସ

**କଷ୍ଟୋକଣ୍ଡ୍ରାଇଟିସ (**ଇଂରାଜୀ ଭାଷାରେ **Costochondritis) ରୋଗ ନାମ ଦିଆଯାଏ ଯେତେବେଳେ ଛାତିର ସମ୍ମୁଖ ଭାଗରେ ଥିବା ସ୍ଟର୍ନମ ଓ ରିବ ବା ପଞ୍ଜରା ହାଡ଼ର ସଙ୍ଗମ ସ୍ଥଳରେ ଥିବା କସ୍ଟାଲ ତରୁଣାସ୍ଥିରେ ଯନ୍ତ୍ରଣା ହୁଏ ।**

ଜୀବନ ପ୍ରତି ବିପଦଜନକ ନୁହେଁ ବୋଲି ନିଶ୍ଚିତ ହେବା ପର୍ଯ୍ୟନ୍ତ ଛାତି ଯନ୍ତ୍ରଣାକୁ ଏକ ଜରୁରୀ କାଳୀନ ରୋଗ ଭାବରେ ବିବେଚନା କରାଯାଏ ।   କଷ୍ଟୋକଣ୍ଡ୍ରାଇଟିସର ଚିକିତ୍ସାରେ ବିଶ୍ରାମ, ବରଫ ଓ ଉତ୍ତାପ, ପାରାସେଟାମୋଲ (ଏସିଟାମିନୋଫେନ) ଏବଂ ନନ୍‌ସ୍ଟେରଏଡାଲ ଆଣ୍ଟି-ଇନଫ୍ଲାମେଟରି ଔଷଧ ଦିଆଯାଏ । ବାରମ୍ବାର ରୋଗ ହେଉଥିଲେ ଫିଜିଓଥେରାପି  କିମ୍ବା ସ୍ଥାନୀୟ ସ୍ଟିରଏଡ ଇଞ୍ଜେକ୍ସନ ଦେଇ ପରିଚାଳନା କରାଯାଇପାରେ |  ସମୁଦାୟ ଛାତି ଯନ୍ତ୍ରଣାଗ୍ରସ୍ତ ରୋଗୀଙ୍କ ମଧ୍ୟରୁ ପ୍ରାୟ ୧୩ରୁ ୩୬% ରୋଗୀଙ୍କର  କଷ୍ଟୋକଣ୍ଡ୍ରାଇଟିସ  ଥାଏ |   ଉଭୟ ଶିଶୁ ଏବଂ ବୟସ୍କମାନେ ପ୍ରଭାବିତ ହୋଇପାରନ୍ତି | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଆନ୍ତର୍ଜାତୀୟ ଯୁବ ଦିବସ

**ଆନ୍ତର୍ଜାତୀୟ ଯୁବ ଦିବସ** ମିଳିତ ଜାତିସଂଘଦ୍ୱାରା ପାଳନ କରାଯାଉଥିବା ଏକ ବାର୍ଷିକ ଉତ୍ସବ । ଯୁବାମାନଙ୍କର ସମସ୍ୟା ପ୍ରତି ଦୃଷ୍ଟି ଆକର୍ଷଣ କରାଇବା ଏଇ ଦିବସର ଉଦ୍ଦେଶ୍ୟ । ପ୍ରଥମ ଯୁବ ଦିବସ ୨୦୦୦ ମସିହାରେ ପାଳିତ ହୋଇଥିଲା । ଏହି ଦିବସରେ ଭାରତ ସରକାରଙ୍କ ତରଫରୁ "ଜାତୀୟ ଯୁବ ସମ୍ମାନ" ପ୍ରଦାନ କରାଯାଇଥାଏ ।

## ଉଦ୍ଦେଶ୍ୟ
ଆନ୍ତର୍ଜାତୀୟ ଯୁବ ଦିବସ ପ୍ରତିବର୍ଷ ଅଗଷ୍ଟ ୧୨ ତାରିଖରେ ପାଳନ କରାଯାଏ । ଏହି ଉତ୍ସବର ପରିକଳ୍ପନା ମିଳିତ ଜାତିସଂଘଦ୍ୱାରା ୧୯୯୯ ମସିହାରେ ଏ/ରେସ୍/୫୪/୧୨୦ ଅଧିନିୟମ ଅନୁଯାୟୀ କରାଯାଇଥିଲା ।  ଏହି ଦିବସ ସରକାର ଓ ଅନ୍ୟମାନଙ୍କୁ ଯୁବକମାନଙ୍କର ସମସ୍ୟା ଓ ସଂଘର୍ଷ ବାବଦରେ ଏକ ସାମାଜିକ ଜାଗରଣ ସୃଷ୍ଟିକରିବାର ସୁଯୋଗ ପ୍ରଦାନ କରିଥାଏ । ଏହି ଦିବସରେ ବିଶ୍ୱବ୍ୟାପୀ ବିଭିନ୍ନ ସାମାଜିକ ଓ ସାଂସ୍କୃତିକ ଉତ୍ସବ, କର୍ମଶାଳା ଓ ସମ୍ପାନ ଆଦିର ଆୟୋଜନ କରାଯାଇଥାଏ । 

### ବାର୍ତ୍ତା
୨୦୧୪ ମସିହାରେ ଆନ୍ତର୍ଜାତୀୟ ଯୁବ ଦିବସର ବାର୍ତ୍ତା ଥିଲା *ଯୁବଗୋଷ୍ଠୀ ଓ ମାନସିକ ସ୍ୱାସ୍ଥ୍ୟ* । ୨୦୧୫ର ବାର୍ତ୍ତା ରହିଥିଲା *ଯୁବଗୋଷ୍ଠୀ ଓ ସାମାଜିକ ସହଭାଗିତା* । ୨୦୧୬ର ବାର୍ତ୍ତା ରହିଥିଲା *୨୦୩୦ ପଥରେ ଗରିବୀ ଦୂରୀକରଣ* ଏବଂ *ସ୍ଥାୟୀ ବ୍ୟବହାର ଓ ଉତ୍ପାଦନ ହାସଲ* । ୨୦୧୭ମସିହାର ବାର୍ତ୍ତ ଥିଲା *ଶାନ୍ତି ପ୍ରତିଷ୍ଠା ଦିଗରେ ଯୁବଗୋଷ୍ଠୀ*। ୨୦୧୮ର ବାର୍ତ୍ତା ଥିଲା *ଯୁବଗୋଷ୍ଠୀଙ୍କ ନିମନ୍ତେ ସୁରକ୍ଷିତ ପୃଥିବୀ* । ୨୦୧୯ର ବାର୍ତ୍ତା ଥିଲା *ଶିକ୍ଷାରେ ପରିବର୍ତ୍ତନ* । *ସମସ୍ତଙ୍କ ପାଇଁ ଶିକ୍ଷା* ଦିଗରେ କାର୍ଯ୍ୟକରିବା ଏହି ବାର୍ତ୍ତାର ଉଦ୍ୟେଶ୍ୟ ଥିଲା । ୨୦୨୦ ମସିହାରେ ବାର୍ତ୍ତା ଥିଲା *ବିଶ୍ୱବ୍ୟାପୀ କାର୍ଯ୍ୟରେ ଯୁବଗୋଷ୍ଠୀର ଯୋଗଦାନ* । ୨୦୨୧ ମସିହାର ବାର୍ତ୍ତା ରହିଛି *ଖାଦ୍ୟପ୍ରଣାଳୀରେ ପରିବର୍ତ୍ତନ : ଯୁବଗୋଷ୍ଠୀଙ୍କ ପ୍ରୟାସ* ।

## ଆଧାର
## ବାହ୍ୟ ଲିଙ୍କ
* International Youth Day (United Nations)

ଶ୍ରେଣୀ:ଅଗଷ୍ଟ ମାସର ପାଳିତ ଦିବସ
ଅଚ୍ୟୁତାନନ୍ଦ ମହାକୁଡ଼

**ଅଚ୍ୟୁତାନନ୍ଦ ମହାକୁଡ଼** (ମୃତ୍ୟୁ: ୧୫ ମଇ ୨୦୦୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବୀରମହାରାଜପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ରାଜନୈତିକ ଜୀବନ 
ଅଚ୍ୟୁତାନନ୍ଦ ମହାକୁଡ଼ ଓଡ଼ିଶା ରାଜନୀତିରେ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ଅଚ୍ୟୁତାନନ୍ଦ ମହାକୁଡ଼ ୨୦୦୬ ମସିହାର ମଇ ୧୫ ତାରିଖରେ ମୃତ୍ୟବରଣ କରିଥିଲେ ।

## ଆଧାର 
ଶ୍ରେଣୀ:୨୦୦୬ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁବର୍ଣ୍ଣପୁର ଜିଲ୍ଲାର ଲୋକ
ଶ୍ରେଣୀ:୧ମ ଓଡ଼ିଶା ବିଧାନ ସଭାର ସଭ୍ୟ
ନନଷ୍ଟେରଏଡାଲ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ

**ନନଷ୍ଟେରଏଡାଲ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ ବା ଏନଏସଏଆଇଡି** (ଇଂରାଜୀ ଭାଷାରେ **NSAIDs** ) ଏକ ଶ୍ରେଣୀର ଔଷଧ ଯାହା ଯନ୍ତ୍ରଣା, ଜ୍ୱର ଏବଂ ପ୍ରଦାହର ଚିକିତ୍ସା ପାଇଁ ବ୍ୟବହୃତ ହୁଏ |   ହୃଦଘାତ କିମ୍ବା ଷ୍ଟ୍ରୋକ୍ ପ୍ରତିଷେଧ ପାଇଁ ଆସ୍ପିରିନ୍ ମଧ୍ୟ ବ୍ୟବହୃତ ହୋଇପାରେ |  ସେଗୁଡିକ ପାଟି ବାଟେ ବା ଇଞ୍ଜେକ୍ସନ ଆକାରରେ ଦିଆଯାଏ, ଚର୍ମରେ ପ୍ରୟୋଗ କରାଯାଇପାରେ କିମ୍ବା ଏକ ସପୋଜିଟୋରି ଭାବରେ ବ୍ୟବହୃତ ହୋଇପାରେ |   ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଜ୍‌ମା ଆକ୍ରମଣ ଏବଂ ହାଇଭ୍‌ସ ହୋଇପାରେ।  ଗର୍ଭଧାରଣର ଶେଷ ୩ ମାସ ମଧ୍ୟରେ ସେଗୁଡିକ ଦିଆଯିବା ଉଚିତ୍ ନୁହେଁ |  ଏହା ପରେ ୧୯୬୦ ଦଶକରେ ଆଇବୁପ୍ରୋଫେନ୍ ଏବଂ ୧୯୭୦ ଦଶକରେ ନାପ୍ରୋକ୍ସେନ୍ ଔଷଧ ଭାବରେ ବ୍ୟବ‌ହାରରେ ଆସିଲା ।  ଜେନେରିକ ଔଷଧ ଭାବରେ ଅନେକ ରକମର ଏହି ଔଷଧ ଉପଲବ୍ଧ ଏବଂ ମହଙ୍ଗା ନୁହେଁ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ମନୋହର ସିଂହ ନାଏକ

**ମନୋହର ସିଂହ ନାଏକ** ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୫୨ ଓ ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଝାରସୁଗୁଡ଼ା-ରାମ୍ପେଲ୍ଲା ଓ ଝାରସୁଗୁଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ ଓ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ମନୋହର ସିଂହ ନାଏକଙ୍କ ବାପାଙ୍କ ନାମ ଭାଗିରଥି ସିଂହ ନାଏକ ଓ ପତ୍ନୀଙ୍କ ନାମ ହରପ୍ରିୟା ସିଂହ ନାଏକ ।

## ରାଜନୈତିକ ଜୀବନ 
ମନୋହର ସିଂହ ନାଏକ ଓଡ଼ିଶା ରାଜନୀତିରେ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ ।

## ଆଧାର 
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
କୋକେନ ନିଶା

**କୋକେନ ନିଶା ବିଷୟରେ** କୋକେନର ନକାରାତ୍ମକ ତଥା ସମ୍ଭାବ୍ୟ ଜୀବନ ପ୍ରତି ବିପଦର ସୂଚନା ଦିଆଯାଏ ।   ଏହାକୁ ବ୍ୟବହାର କରିବାର କିଛି ସମୟ ପରେ   ଦ୍ରୃତ ହୃଦ୍‌ଗତି, ଉଚ୍ଚ ରକ୍ତ ଚାପ, ଏବଂ ଉତ୍ତେଜନା ଲକ୍ଷଣମାନ ଦେଖାଯାଏ । ଏହାର ପ୍ରଭାବରେ ଶରୀର ତାପମାତ୍ରା ଅଧିକ ହୋଇ ଝାଳ ବାହାରିପାରେ | ଅବସ୍ଥା ଜଟିଳ ହେଲେ ତୀବ୍ର କରୋନାରି ସିଣ୍ଡ୍ରୋମ, ବାତ, ଷ୍ଟ୍ରୋକ, ନିମୋଥୋରାକ୍ସ ଏବଂ ଏକସାଇଟେଡ ଡେଲିରିୟମ ହୋଇପାରେ |  

କୋକେନ‌କୁ ଧୂମପାନ, ଇଞ୍ଜେକ୍ସନ କିମ୍ବା ନାକ ବାଟେ ଗ୍ରହଣ କରାଯାଇପାରେ |  ଧୂମପାନ କରିବାର ୫ ସେକେଣ୍ଡ ମଧ୍ୟରେ, ଇଞ୍ଜେକ୍‌ସନ ନେବାର ଏକ ମିନିଟ୍ ମଧ୍ୟରେ ଏବଂ ନାକ ବାଟେ ନେବାର ୫ ମିନିଟ୍ ମଧ୍ୟରେ କୋକେନର ପ୍ରଭାବ ଆରମ୍ଭ ହୁଏ |  ପ୍ରଭାବ ୫ରୁ ୯୦ ମିନିଟ୍ ପର୍ଯ୍ୟନ୍ତ ରହିଥାଏ |  ଏହାକୁ ଶରୀରରେ ଲୁଚେଇ ନେଲାବେଳେ ବିଷାକ୍ତ କ୍ରିୟା ଆରମ୍ଭ ହୋଇପାରେ  । ପରିସ୍ରା ପରୀକ୍ଷା କରି ଏହି ଅବସ୍ଥା ନିର୍ଣ୍ଣୟ କରାଯାଇପାରେ ଯାହା କୋକେନ ଗ୍ରହଣ କରିବାର ଗୋଟିଏ କିମ୍ବା ଦୁଇ ଦିନ ପର୍ଯ୍ୟନ୍ତ ସକରାତ୍ମକ ରହିଥାଏ ଏବଂ ଦୀର୍ଘକାଳୀନ ବ୍ୟବହାର କରୁଥିଲେ ସପ୍ତାହ ବ୍ୟାପି ରହିଥାଏ |  କ୍ୱଚିତ ଏହାର ମିଥ୍ୟା ପଜିଟିଭ୍ ଫଳ ମିଳିଥାଏ | 

ପ୍ରାରମ୍ଭିକ ଚିକିତ୍ସାରେ ସାଧାରଣତଃ ବେଞ୍ଜୋଡାଏଜେପିନ ଔଷଧ ଯେପରିକି ଲୋରାଜେପାମ କିମ୍ବା ମିଡାଜୋଲାମ  ଇଞ୍ଜେକସନ ଦିଆଯାଇଥାଏ |  ଯଦି ଉଚ୍ଚ ରକ୍ତଚାପ ଜାରି ରହେ, ତେବେ ଏହା ନିକାର୍ଡ଼ିଆପାଇନ କିମ୍ବା ଲାବେଟାଲୋଲ ଦେଇ ପରିଚାଳନା କରାଯାଇପାରେ |  ଉଚ୍ଚ ତାପମାତ୍ରା ନିମନ୍ତେ ଅତିରିକ୍ତ ଥଣ୍ଡାକାରୀ କୌଶଳ ଆବଶ୍ୟକ ହୁଏ |  ଛାତି ଯନ୍ତ୍ରଣା ହେଉଥିଲେ ଆସ୍ପିରିନ୍ ଏବଂ ନାଇଟ୍ରୋଗ୍ଲେସିରିନ୍ ବ୍ୟବହାର କରାଯାଇପାରେ।  ଯେଉଁମାନଙ୍କର ଏକ ଚଉଡ଼ା କ୍ୟୁଆରଏସ କମ୍ପ୍ଲେକ୍ସ ଥାଏ, ସେମାନଙ୍କୁ ସୋଡ଼ିଅମ ବାଇକାର୍ବୋନେଟ ଦେଇ ଚିକିତ୍ସା କରାଯାଇପାରେ | 

୨୦୧୮ ମସିହାର ବିଶ୍ୱରେ ପ୍ରାୟ ୧୯ ନିୟୁତ ଲୋକ କୋକେନ ବ୍ୟବହାର କରିଥିଲେ ଓ ସାଧାରଣତଃ ଉତ୍ତର ଆମେରିକା ଏବଂ ପଶ୍ଚିମ ୟୁରୋପର ଲୋକମାନେ ବ୍ୟବ‌ହାର କରିଥାଆନ୍ତି |  ଯୁକ୍ତରାଷ୍ଟ୍ରରେ ୨୦୧୧ ମସିହାରେ ପ୍ରାୟ ୫୦ ଲକ୍ଷ ଲୋକ କୋକେନ ବ୍ୟବହାରର କରୁଥିବାରୁ ଜରୁରୀକାଳୀନ ବିଭାଗରେ ସେମାନଙ୍କର ଯତ୍ନ ନେବା ଆବଶ୍ୟକ ହୋଇଥିଲା ଏବଂ ୨୦୧୯ ମସିହାରେ ଏହା ରୋଗ ଯୋଗୁ ୧୫,୯୦୦ ଲୋକଙ୍କର ମୃତ୍ୟୁ ହୋଇଥିଲା।   କୋକେନ ନିଶାସକ୍ତ ଥିବା ଅବସ୍ଥାରେ ମୃତ୍ୟୁ ହୋଇପାରେ।  କୋକେନ ସ‌ହିତ  ଲେଭାମିସୋଲ ଗ୍ରହଣ କରୁଥିଲେ ଶ୍ୱେତ ରକ୍ତକଣିକା ପରିମାଣ କମିଯାଏ ଏବଂ ଭାସ୍କୁଲାଇଟିସ ରୋଗ ହୋଇପାରେ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଧେନୁକାସୁର

ହିନ୍ଦୁ ପୁରାଣ ଅନୁଯାୟୀ, **ଧେନୁକାସୁର** ବା ଧେନୁକା ପୌରାଣିକ କାହାଣିର ଏକ ରାକ୍ଷସ ଥିଲେ । କୃଷ୍ଣଙ୍କ ଭାଇ ବଳରାମଙ୍କ ଦ୍ୱରା ତାଙ୍କର ନିଧନ ହୋଇଥିଲା ।

ହରିବଂଶ ପୁରାଣର ବର୍ଣ୍ଣନା ଅନୁସାରେ ଗୋବର୍ଦ୍ଧନ ପର୍ବତର ଉତ୍ତର ଭାଗରେ ବହିଯାଉଥିବା ଯମୁନା ନଦୀ କୂଳରେ ଗୋରୁବର୍ଦ୍ଧନ ପର୍ବତର ଉତ୍ତରରେ ଥିବା ଯମୁନା ନଦୀ କୂଳରେ ଅବସ୍ଥିତ ଏକ ତାଳ ବଣରେ ଧେନୁକା ତାହାର ସହଚରମାନଙ୍କ ସହ ଗଧ ରୂପରେ ବାସ କରି ଆସୁଥିଲା । ଥରେ, ବଳରାମ, କୃଷ୍ଣ ଏବଂ ଗୋରୁମାନେ ଖଜୁରୀ ଗଛର ଫଳର ସୁଗନ୍ଧଦ୍ୱାରା ଆକର୍ଷିତ ହୋଇ ଏହି ଜଙ୍ଗଲକୁ ବୁଲି ଆସିଲେ । ଯେତେବେଳେ କୃଷ୍ଣ ଫଳର ସମ୍ଭାବ୍ୟ ମଧୁର ସ୍ୱାଦ ଉପରେ ମନ୍ତବ୍ୟ ଦେଇଥିଲେ, ବଳରାମ ଗଛଗୁଡ଼ିକୁ ହଲାଇବାଦ୍ୱାରା ଫଳଗୁଡିକ ତଳେ ପଡ଼ିଗଲା । ଜଣେ ଇର୍ଷାପରାୟଣ ଧନୁକା ବଳରାମଙ୍କ ଉପରେ କ୍ରୋଧ କରି ତାଙ୍କୁ କାମୁଡି ଦେଲା ଏବଂ ପଛ ଗୋଡରେ ଲାତ ମାରିଲା । ବଳରାମ ଧନୁକାଙ୍କ ଗୋଡକୁ ଧରି ଏକ ଗଛ ଚାରିପଟେ ଜୋରରେ ବୁଲାଇବାକୁ ଲାଗିଲେ । ଫଳରେ, ବୃକ୍ଷଟି ସହିତ ଧେନୁକା ପଡ଼ିଯିବା ଫଳରେ ଧେନୁକାର ଛାତି, ବେକ ଏବଂ ଅଣ୍ଟା ଭାଙ୍ଗିଗଲା । ବଳରାମ ଧନୁକାଙ୍କ ସହଚରମାନଙ୍କୁ ହତ୍ୟା କରିବାଦ୍ୱାରା ଗୋରୁମାନଙ୍କ ଆହାର ତଥା ବିଚରଣ ନିମନ୍ତେ ଏହି ଜଙ୍ଗଲ ଖୋଲା ରହିଲା ।
## ଆଧାର 
ଶ୍ରେଣୀ: ମହାଭାରତର ଚରିତ୍ର
ରବିନାରାୟଣ ପାଣିଗ୍ରାହୀ

**ରବିନାରାୟଣ ପାଣିଗ୍ରାହୀ** (ଜନ୍ମ: ୧ ମାର୍ଚ୍ଚ ୧୯୫୮) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବୀରମହାରାଜପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ରବିନାରାୟଣ ପାଣିଗ୍ରାହୀ ୧୯୫୮ ମସିହାର ମାର୍ଚ୍ଚ ୧ ତାରିଖର ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନୀଳଚଳ ପାଣିଗ୍ରାହୀ ଓ ପତ୍ନୀଙ୍କ ନାମ ବ୍ରଜଶ୍ୱରୀ ପାଣିଗ୍ରାହୀ ।

## ରାଜନୈତିକ ଜୀବନ 
ରବିନାରାୟଣ ପାଣିଗ୍ରାହୀ ଓଡ଼ିଶା ରାଜନୀତିରେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।

## ଆଧାର 
ଶ୍ରେଣୀ:୧୯୫୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ପଲିସାଇଥେମିଆ ଭେରା

**ପଲିସାଇଥେମିଆ ଭେରା ବା ପିସିଭି** (ଇଂରାଜୀ ଭାଷାରେ **Polycythemia vera/** **PCV**) ହେଉଛି ଏକ ରୋଗ ଯେଉଁଥିରେ ଅସ୍ଥି ମଜ୍ଜାରେ ଅତ୍ୟଧିକ ଲୋହିତ ରକ୍ତ କଣିକା ତିଆରି ହୁଏ ଏବଂ ବେଳେବେଳେ ଶ୍ୱେତ ରକ୍ତ କଣିକା ଓ ପ୍ଲାଟେଲେଟ ମଧ୍ୟ ଅଧିକ ତିଆରି ହୁଏ |  ଏହାର ଲକ୍ଷଣ ମଧ୍ୟରେ ଗଲୁ, ମୁଣ୍ଡବିନ୍ଧା, ଅସ୍ପଷ୍ଟ ଦୃଷ୍ଟିଶକ୍ତି, ହାତ କିମ୍ବା ପାଦରେ ଜ୍ୱାଳା, ଲାଲ ଚର୍ମ ହୋଇପାରେ  |  ରୋଗ ଜଟିଳ ହେଲେ ରକ୍ତ ଜମାଟ ବାନ୍ଧେ, ମାୟେଲୋଫାଇବ୍ରୋସିସ, ହାଇପରଭିସକୋସିଟି ସିଣ୍ଡ୍ରୋମ ଏବଂ ଲ୍ୟୁକେମିଆ ହୋଇପାରେ। 

ପ୍ରାୟ ୯୦% କ୍ଷେତ୍ରରେ କୌଣସି ରକ୍ତ ପ୍ରସ୍ତୁତକାରୀ ଦଳରେ ଥିବା ଜାନସ କାଇନେଜ ୨ ଜିନର ମ୍ୟୁଟେସନ ଯୋଗୁ ଏହି ଅବସ୍ଥା ଉପୁଜେ |  ଏହା ଜନ୍ମ ପରେ ହୁଏ ଏବଂ ଏକ ଅସ୍ପଷ୍ଟ କାରଣରୁ ଘଟିଥାଏ |  ଏହି ମ୍ୟୁଟେସନ ଯୋଗୁ ଗ୍ରୋଥ ଫ୍ୟାକ୍ଟର ପ୍ରତି ଅହେତୁକ ସମ୍ବେଦନଶୀଳତା ବୃଦ୍ଧି ପାଇଥାଏ |  ଏହା ଏକ ପ୍ରକାର ମାୟେଲୋପ୍ରୋଲିଫରେଟିଭ ଅର୍ବୁଦ ରୋଗ |  ସମ୍ପୁର୍ଣ୍ଣ ରକ୍ତ କଣିକା ଗଣନା, ଅସ୍ଥି ମଜ୍ଜା ବାୟୋପ୍ସି ଓ ଜେନେଟିକ ପରୀକ୍ଷା କରି ପଲିସାଇଥେମିଆର ଅନ୍ୟାନ୍ୟ କାରଣମାନଙ୍କୁ ଏଡ଼େଇ ଦେଲାପରେ ଏହି ରୋଗ ନିର୍ଣ୍ଣୟ କରାଯାଏ । 

ଏହାର ଚିକିତ୍ସାରେ ପ୍ରଭାବିତ ରକ୍ତ ବାହାର କରିଦିଆଯାଏ ଏବଂ ଆସ୍ପିରିନ୍ ଦିଆଯାଏ |   ଏକ ସୁସ୍ଥ ଜୀବନ ଶୈଳୀ ନିର୍ବାହ କରିବାକୁ ଉପଦେଶ ଦିଆଯାଏ |  ବୟସ୍କ ବ୍ୟକ୍ତି କିମ୍ବା ରକ୍ତ ଜମାଟ ବାନ୍ଧିବା ସଙ୍କଟ ଥିଲେ ହାଇଡ୍ରକ୍ସିୟୁରିଆ, ଇଣ୍ଟରଫେରିନ ବା ବୁସଲଫାନ ଦେବାକୁ ଉପଦେଶ ଦିଆଯାଏ ।  ବେଳେବେଳେ ପ୍ଲିହାକୁ ବାହାର କରିବା ଆବଶ୍ୟକ ହୁଏ |   ଚିକିତ୍ସିତ ନହେଲେ ପ୍ରାୟ ୧୮ ମାସ ଏବଂ ଚିକିତ୍ସା ସହିତ ୧୪ ବର୍ଷ ବଞ୍ଚିବା ସମ୍ଭବ ହୁଏ | 

ଏହି ଅବସ୍ଥା ବ‌ହୁତ କମ୍ ଦେଖାଯାଏ । ପ୍ରତି ୧୦,୦୦୦ ଲୋକଙ୍କ ମଧ୍ୟରୁ ପ୍ରାୟ ୫ ଜଣ ପ୍ରଭାବିତ ହୁଅନ୍ତି |  ସାଧାରଣତଃ ପ୍ରାୟ ୬୦ ବର୍ଷ ବୟସରେ ଆରମ୍ଭ ହୁଏ ଓ ୨୦ ବର୍ଷରୁ କମ୍‌ ବୟସ୍କ ଲୋକ କ୍ୱଚିତ ପ୍ରଭାବିତ ହୁଅନ୍ତି ।   ପୁରୁଷ ଏବଂ ସ୍ତ୍ରୀ ସମାନ ଭାବରେ ପ୍ରଭାବିତ ହୁଅନ୍ତି।  ଏହି ଅବସ୍ଥା ୧୮୯୨ରେ ପ୍ରଥମେ ବର୍ଣ୍ଣନା କରାଯାଇଥିଲା 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସେରେବ୍ରାଲ ଆନିଉରିଜ୍ମ

**ସେରେବ୍ରାଲ ଆନିଉରିଜିମ** ଏକ ରୋଗ ଯେଉଁଥିରେ ମସ୍ତିଷ୍କରେ ଥିବା କୌଣସି ଏକ ରକ୍ତନଳୀ ସ୍ଥାନୀୟ ଭାବରେ ବେଲୁନ ଭଳି ଫୁଲିଯାଏ ।
 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଏକାମ୍ପ୍ରୋସେଟ

**ଏକାମ୍ପ୍ରୋସେଟ (**ଇଂରାଜୀ ଭାଷାରେ **Acamprosate),** ବିକ୍ରୟ ନାମ **କାମ୍ପ୍ରାଲ, ଏକ ଔଷଧ** ଯାହା ଆଲକୋହୋଲ ବା ମଦ୍ୟପାନ ଉପରେ ନିର୍ଭରଶୀଳ ରୋଗୀଙ୍କ ଚିକିତ୍ସାରେ ଦିଆଯାଏ ।  ପରାମର୍ଶ ସହିତ ମିଳିତ ଭାବରେ ବ୍ୟବହୃତ ହେଲେ ଏହା ସର୍ବୋତ୍ତମ କାର୍ଯ୍ୟ କରେ |  ଏହା ପାଟି ବାଟେ ଦିଆଯାଏ | 

ଏହାର ପାର୍ଶ୍ୱ ପ୍ରତିକ୍ରିୟାରେ ସାଧାରଣତଃ ତରଳ ଝାଡ଼ା ଏବଂ ଦୁର୍ବଳତା ଦେଖାଯାଏ |  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି, ମନୋବଳ ପରିବର୍ତ୍ତନ, ଆତ୍ମହତ୍ୟା ଚିନ୍ତାଧାରା ଏବଂ ଦୃତ ହୃତ୍‌ପିଣ୍ଡ ଗତି ହୋଇପାରେ |  ସାମାନ୍ୟ ବୃକ୍‌କ ସମସ୍ୟାରେ ଆକ୍ରାନ୍ତ ବ୍ୟକ୍ତିଙ୍କୁ ନିମ୍ନ ମାତ୍ରା ଔଷଧ ଦିଆଯାଏ ଏବଂ ଗୁରୁତର ବୃକ୍‌କ ରୋଗରେ ଆକ୍ରାନ୍ତ ବ୍ୟକ୍ତିଙ୍କୁ ଏହା ବ୍ୟବହାର କରିବାକୁ ସୁପାରିଶ କରାଯାଏ ନାହିଁ |  ସାମାନ୍ୟରୁ ମଧ୍ୟମ ଧରଣର ଯକୃତ ଅସୁବିଧା ଥିଲେ ବ୍ୟବହାର କରାଯାଇପାରେ |  ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ |  ମସ୍ତିଷ୍କରେ ରାସାୟନିକ ପରିବର୍ତ୍ତନ କରି ଏକାମ୍ପ୍ରୋସେଟ୍ କାମ କରୁଥିବା ସନ୍ଦେହ କରାଯାଏ | 

ଆମେରିକାରେ ଡାକ୍ତରୀ ବ୍ୟବହାର ପାଇଁ **ଏକାମ୍ପ୍ରୋସେଟ ୨୦୦୪ ମସିହାରେ** ଅନୁମୋଦିତ ହୋଇଥିଲା ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
କାର୍ତ୍ତିକ ପ୍ରସାଦ ତରିଆ

**କାର୍ତ୍ତିକ ପ୍ରସାଦ ତରିଆ** (ଜନ୍ମ: ୨୬ ଫେବୃଆରୀ ୧୯୫୨) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବୀରମହାରାଜପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
କାର୍ତ୍ତିକ ପ୍ରସାଦ ତରିଆ ୧୯୫୨ ମସିହାର ଫେବୃଆରୀ ୨୬ ତାରିଖର ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଧୁଙ୍କୁ ତରିଆ ଓ ପତ୍ନୀଙ୍କ ନାମ ଶୈଳଶ୍ରୀ ତରିଆ ।

## ରାଜନୈତିକ ଜୀବନ 
କାର୍ତ୍ତିକ ପ୍ରସାଦ ତରିଆ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୯ ମସିହାରୁ ୧୯୯୦ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।

## ଆଧାର 
ଶ୍ରେଣୀ:୧୯୫୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁବର୍ଣ୍ଣପୁର ଜିଲ୍ଲାର ଲୋକ
ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ଗାୟତ୍ରୀ ମିଶ୍ର

**ଗାୟତ୍ରୀ ମିଶ୍ର** ଜଣେ ଭାରତୀୟ ଓଡ଼ିଆ-ଭାଷୀ ଲେଖିକା । ତାଙ୍କର ରଚନାଗୁଡ଼ିକ ମୁଖ୍ୟତଃ ଶିଶୁ ସାହିତ୍ୟଭିତ୍ତିକ । ତାଙ୍କ ରଚିତ ଓଡ଼ିଆ ଶିଶୁ ସାହିତ୍ୟ ପୁସ୍ତକ "*ଏମିତି ଥିଲେ ଆମ ବାପୁଜୀ*" ପାଇଁ ଓଡ଼ିଶା ସରକାର ତାଙ୍କୁ ୧୯୮୫ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନୀତ କରିଥିଲେ ।

## ରଚନାବଳୀ 
* "*ଏମିତି ଥିଲେ ଆମ ବାପୁଜୀ*" (୧୯୮୫, ଶିଶୁ ସାହିତ୍ୟ ପୁସ୍ତକ)

## ଆଧାର 
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଶିଶୁ ସାହିତ୍ୟିକ
ହିପ ହପ ସଂସ୍କୃତି

**ହିପ ହପ** ବା **ହିପ-ହପ** ଏକ ସଂସ୍କୃତି ଏବଂ କଳା ଆନ୍ଦୋଳନ । ଏହା ନ୍ୟୁୟର୍କ ସହରର ବ୍ରୋଙ୍କସରେ ଆଫ୍ରିକୀୟ ଆମେରିକୀୟ, ଲାଟିନୋ ଆମେରିକୀୟ ଏବଂ କାରିବିଆନ ଆମେରିକୀୟମାନଙ୍କଦ୍ୱାରା ସୃଷ୍ଟି କରାଯାଇଥିଲା । ଏହି ନାମର ଉତ୍ପତ୍ତି ପ୍ରାୟତଃ ବିବାଦୀୟ । ଦକ୍ଷିଣ କିମ୍ବା ପଶ୍ଚିମ ବ୍ରୋଙ୍କସରେ ହିପ ହପ ଆରମ୍ଭ ହୋଇଛି କି ନାହିଁ ସେ ବିଷୟରେ ମଧ୍ୟ ଯୁକ୍ତି କରାଯାଉଛି । *ହିପ ହପ* ଶବ୍ଦ ପ୍ରାୟତଃ ହିପ ହପ ସଙ୍ଗୀତକୁ (ର‍୍ଯାପ ଅନ୍ତର୍ଭୁକ୍ତ)  ସ୍ୱତନ୍ତ୍ର ଭାବରେ ବୁଝାଇବା ପାଇଁ ବ୍ୟବହୃତ ହେଉଥିବାବେଳେ, ହିପ ହପ ଚାରୋଟି ପ୍ରମୁଖ ଉପାଦାନଦ୍ୱାରା ବର୍ଣ୍ଣିତ: "ର‍୍ଯାପିଂ" (ଇଂରାଜୀରେ MCing ବା emceeing ମଧ୍ୟ କୁହାଯାଏ), ଏକ ତାଳବଦ୍ଧ କଣ୍ଠସ୍ୱର ଯତିପାଦ (ରାଇମିଂ) ଶୈଳୀ (ମୌଖିକତା); ଡିଜେଇଙ୍ଗ (DJing) (ଏବଂ ଟର୍ନଟେବଲିଜିମ), ଯାହା ରେକର୍ଡ ପ୍ଲେୟର ଏବଂ ଡିଜେ ମିକ୍ସର (ମୌଖିକ/ଧ୍ୱନି ଏବଂ ସଙ୍ଗୀତ ସୃଷ୍ଟି) ସହିତ ସଙ୍ଗୀତ ତିଆରି); ବି-ବୟିଙ୍ଗ/ବି-ଗାର୍ଲିଂ/ବ୍ରେକ ଡ୍ୟାନ୍ସିଂ (ଶରୀରର ଗତି/ନାଚ); ଏବଂ ଗ୍ରାଫିଟି ଆଦିକୁ ବୁଝାଇଥାଏ । ହିପ ହପର ଅନ୍ୟ ଉପାଦାନଗୁଡ଼ିକ ହେଉଛି: ହିପ ହପ ସଂସ୍କୃତି ଏବଂ ଆନ୍ଦୋଳନର ଐତିହାସିକ ଜ୍ଞାନ (ବୌଦ୍ଧିକ/ଦାର୍ଶନିକ); ବିଟ୍ ବକ୍ସିଂ, ଏକ ବାଜାଭିତ୍ତିକ ସ୍ୱର ଶୈଳୀ; ଗଳି ଉଦ୍ୟୋଗ (ଏଣ୍ଟ୍ରପ୍ରନରସିପ); ହିପ ହପ ଭାଷା; ଏବଂ ହିପ ହପ ଫ୍ୟାଶନ ଏବଂ ଶୈଳୀ ଆଦି ଅନ୍ୟତମ । ସାଧାରଣତଃ ଗଳି ବାବଦରେ ଜ୍ଞାନ, ହିପ ହପ ଫ୍ୟାଶନ କିମ୍ବା ବିଟ ବକ୍ସିଂ ପଞ୍ଚମ ଉପାଦାନ ଭାବରେ ବିବେଚନା କରାଯାଏ ଓ  ବିତର୍କିତ । ହିପ ହପ ସଂସ୍କୃତି ସମଗ୍ର ଆମେରିକା ଏବଂ ପରବର୍ତ୍ତୀ ସମୟରେ ସମଗ୍ର ବିଶ୍ୱରେ ଉଭୟ ସହରୀ ଏବଂ ଉପାନ୍ତ ସମ୍ପ୍ରଦାୟକୁ ବ୍ୟାପିଥିଲା । ଏହି ଉପାଦାନଗୁଡ଼ିକ ଯଥେଷ୍ଟ ଅନୁକୂଳ ଏବଂ ବିକଶିତ ହୋଇଥିଲା, ବିଶେଷକରି କଳା ରୂପଗୁଡ଼ିକ ଆମେରିକା ବାହାରେ ଅନ୍ୟାନ୍ୟ ମହାଦେଶଗୁଡ଼ିକୁ ବ୍ୟାପିଥିଲା ଏବଂ ୧୯୯୦ ଦଶକ ଏବଂ ପରବର୍ତ୍ତୀ ଦଶନ୍ଧିରେ ସ୍ଥାନୀୟ ଶୈଳୀ ସହିତ ମିଶିଥିଲା । ଏହି ଆନ୍ଦୋଳନ ବିଶ୍ୱସ୍ତରରେ ବିସ୍ତାରିତ ହେବାରେ ଲାଗିଛି ଏବଂ ହିପ ହପ ଥିଏଟର ଏବଂ ହିପ ହପ ଚଳଚ୍ଚିତ୍ର ସମେତ ଅସଂଖ୍ୟ ଶୈଳୀ ଏବଂ କଳା ରୂପ ଅନୁସନ୍ଧାନ ଜାରି ରଖିଛି । ଚାରୋଟି ମୂଳ ଉପାଦାନ ହିପ ହପ ସଂସ୍କୃତି ପାଇଁ ସମନ୍ୱୟ ଏବଂ ଏକ ଶକ୍ତିଶାଳୀ ମୂଳଦୁଆ ତିଆରି କରିଛି । ହିପ ହପ ସଙ୍ଗୀତ ଆଗର ଆଫ୍ରିକୀୟ-ଆମେରିକୀୟ-ମୂଳ ଏବଂ ଲାଟିନୋ ମ୍ୟୁଜିକାଲ୍ ଶୈଳୀ ଯଥା ବ୍ଲୁଜ, ଜାଜ, ରାଗ-ଟାଇମ, ଫଙ୍କ, ସାଲସା, ଏବଂ ଡିସ୍କୋର ପଦାଙ୍କ ଅନୁସରଣ କରି ବିଶ୍ୱସ୍ତରରେ ବ୍ୟବହୃତ ସଂଗୀତ ଶୈଳୀ ମଧ୍ୟରୁ ଗୋଟିଏ ହୋଇଛି ।

## ଆଧାର 

ଶ୍ରେଣୀ:ଆଫ୍ରିକୀୟ-ଆମେରିକୀୟ ସଙ୍ଗୀତ
ଶ୍ରେଣୀ:ଆଫ୍ରିକୀୟ-ଆମେରିକୀୟ ସାଂସ୍କୃତିକ ଇତିହାସ
ଶ୍ରେଣୀ:ଜାମାଇକୀୟ-ଆମେରିକୀୟ ଇତିହାସ
ଶ୍ରେଣୀ:୧୯୭୦ର ନିଓଲୋଜି
ଶୈଳଜ ରବି

**ରବୀନ୍ଦ୍ରନାଥ ସାହୁ** (ଜନ୍ମ: ୧୯୪୨, ସେ ଓଡ଼ିଆରେ କବିତା ଓ ନନ୍ଦନତତ୍ତ୍ୱ, ଲୋକବିଦ୍ୟା, ସାହିତ୍ୟତତ୍ତ୍ୱ ଓ କଳା ସଂପର୍କିତ ତୁଳନାତ୍ମକ ଓ ଆନ୍ତର୍ବିଦ୍ୟାଭିତ୍ତିକ ପ୍ରବନ୍ଧ ଆଦି ରଚନା କରିଛନ୍ତି । ସେ ୨୦୦୨ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇ ପ୍ରତ୍ୟାଖାନ କରିଥିଲେ । ସେ ଓଡ଼ିଆରେ *ଐକତାନ* ଓ ଇଂରାଜୀରେ *Parents & Pedagogues* ନାମକ ପତ୍ରିକା ସମ୍ପାଦନା କରିଛନ୍ତି । ଜଣେ ଚିତ୍ରଶିଳ୍ପୀ ଭାବେ ସେ ଅନେକ ପୁସ୍ତକର ପ୍ରଚ୍ଛଦ ଆଙ୍କିଛନ୍ତି । ସେ ୧୯୭୫ ମସିହାରେ ଘୋଷିତ ଜରୁରୀ ପରିସ୍ଥିତି ସମୟରେ ୬ ମାସ କାରାବରଣ କରିଥିଲେ । 

## ସାହିତ୍ୟ ରଚନା 
ଶୈଳଜ ମୌଳିକ ରଚନା ସହ *ମାଳତୀ ଦେବୀ: ଚଉଦଟି ଚିତ୍ରପଟ* (୧୯୮୪), *ପଥିକୃତ* (୨୦୦୪), *ରଚନା ସଂଗ୍ରହ* (୨୦୦୮) ଓ *ସଚ୍ଚି ରାଉତରାୟ ଚୟନିକା* ଆଦି ପୁସ୍ତକ ତଥା ଓଡ଼ିଆ ପତ୍ରିକା *ଐକତାନ* ଏବଂ ଇଂରାଜୀ ପତ୍ରିକା *Parents & Pedagogues* ସମ୍ପାଦନା କରିଛନ୍ତି ।

## ରଚନାବଳୀ 
### କବିତା 
* *ନିର୍ବାଚିତ କବିତା* (୨୦୦୧)
* *ପାଠକ ନିର୍ବାଚିତ ଚାଳିଶଟି କବିତା* (୨୦୦୩)
* *ମିଛୁଆ ଗାଈଆଳ ଟୋକା ମଲାପୂର୍ବରୁ ଗାଇଥିବା ଗୀତ*
* *ଦାରୁ* (୨୦୧୫)
* *ପାଷାଣ୍ଡ ସତୀ*
* *ଧାର୍ମିକ ଅବୋଲକରା କାହାଣୀ*
* *ଶୈଳଜ ରବି ପୁନଶ୍ଚ*
* *ସିସିଫସ୍ ସୂକ୍ତ ପଞ୍ଚକ*
* ''ବୁଦ୍ଦୁପା'ର ଚର୍ଯ୍ୟାଗୀତିକା*

### ପ୍ରବନ୍ଧ/ସମାଲୋଚନା 
* ଯାତ୍ରା ପେଣ୍ଡାଲରେ ହାମଲେଟ୍ - ୨୦୧୨ (ପ୍ରବାହ, ଯାଜପୁର)
* ସଂସ୍କୃତିର ନବକଳେବର ୨୦୧୩
* ଆଧ୍ୟାତ୍ମିକ ବିଚାର ୨୦୧୯ (ଆମ ଓଡ଼ିଶା, ଭୁବନେଶ୍ୱର)
* A Strange Beggar (ବିନୋବା ଭାବେଙ୍କ ଜୀବନୀ)
* *ଏକାୟନ*

### ଅନୁବାଦ 
* *କେନୋପନିଷଦ*
* ଲକ୍ଷ୍ମୀଧର କବି, *ଅଦ୍ୱେତ ମକରନ୍ଦ*
* *ଭଗତ ସିଂହ : ନିର୍ବାଚିତ ଭାଷଣ ଓ ରଚନା*

### ଇଂରାଜୀ 
* *ରବି ରାୟ – ରେମିନିସେମ୍‌ସ୍''

## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ୨୦୦୨ (ଶୈଳଜ ରବି: ନିର୍ବାଚିତ କବିତା ପାଇଁ)
* ବାଗ୍ମୀ ବିଶ୍ୱନାଥ କର ସମ୍ମାନ, ୨୦୨୪
* ସାହିତ୍ୟ ଭାରତୀ ସମ୍ମାନ, ୨୦୨୫ (ଗଙ୍ଗାଧର ରଥ ଫାଉଣ୍ଡେସନ)

## ଆଧାର 
ଶ୍ରେଣୀ:୧୯୪୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ କବି
ମୀରା ପରିଡ଼ା

**ମୀରା ପରିଡ଼ା** ଜଣେ ଭାରତୀୟ ହିଞ୍ଜଡ଼ା ରାଜନେତ୍ରୀ ଓ ସାମାଜିକ କାର୍ଯ୍ୟକର୍ମୀ । ସେ ଓଡ଼ିଶାର ଖୋର୍ଦ୍ଧା ଜିଲ୍ଲାର ବାସିନ୍ଦା । ୨୦୧୯ ମସିହାରେ ବିଜୁ ଜନତା ଦଳର ମହିଳା ଶାଖା ବିଜୁ ମହିଳା ଜନତା ଦଳ (ବିଏମଜେଡି) ଦଳର ଉପସଭାପତି ଭାବେ ନିଯୁକ୍ତ ହୋଇଥିଲେ । ସେ ୨୦୧୬ରେ ୟୁନାଇଟେଡ଼ ନେସନ୍ସ ଡେଭଲପମେଣ୍ଟ ପ୍ରୋଗ୍ରାମ (ୟୁଏନଡିପି), ନ୍ୟାସନାଲ ଏଡସ୍ କଣ୍ଟ୍ରୋଲ ଅର୍ଗାନାଇଜେସନ (ନାକୋ) ଏବଂ ଏଚଆଇଭି ଆଲାଏନ୍ସଦ୍ୱାରା ଭାରତର "ବେଷ୍ଟ ଟ୍ରାନ୍ସଜେଣ୍ଡର ଲିଡର" ପୁରସ୍କାର ସମେତ ସମଗ୍ର ଦେଶରେ ଏଚଆଇଭି ଏବଂ ଏଡସ୍ କବଳରୁ ଅସୁରକ୍ଷିତ ଅବହେଳିତ ଗୋଷ୍ଠୀର ଅଧିକାରର ସୁରକ୍ଷା ପାଇଁ ଅନେକ ପୁରସ୍କାର ଜିତିଛନ୍ତି । ସେ ଲିଙ୍ଗଗତ ଅଧିକାର ନିମନ୍ତେ ଓଡ଼ିଶାର ପ୍ରଥମ ଏଲଜିବିଟି ପରିଚାଳିତ ଅଣଲାଭକାରୀ ସଂଗଠନ ପ୍ରତିଷ୍ଠା କରିଥିଲେ । ସେ ବର୍ତ୍ତମାନ ଅଲ-ଓଡ଼ିଶା ଥାର୍ଡ଼ ଜେଣ୍ଡର ଟ୍ରଷ୍ଟର ମଧ୍ୟ ଅଧ୍ୟକ୍ଷା ଅଲ ଓଡ଼ିଶା କିନ୍ନର ମହାସଂଘର ମୁଖ୍ୟା । ୨୦୧୭ରେ ସେ ଖଦୀ ଉତ୍ପାଦ ଉତ୍ପାଦନ ୟୁନିଟ ଉଦ୍ୟୋଗ ଆରମ୍ଭ କରିବା ପାଇଁ ଓଡ଼ିଶା ଖଦି ଏବଂ ଗ୍ରାମ ଶିଳ୍ପ ବୋର୍ଡଦ୍ୱାରା ୧୦ ଲକ୍ଷ ଟଙ୍କା ପାଇଥିଲେ । ଏକ ବ୍ୟାଙ୍କଦ୍ୱାରା ଋଣ ପାଇଁ ଅନୁମୋଦନ ପାଇଥିବା ସେ ଭାରତର ପ୍ରଥମ ହିଞ୍ଜଡ଼ା ଉଦ୍ୟୋଗୀ ।

## ଜୀବନୀ 
### ପ୍ରାରମ୍ଭିକ ଜୀବନ 
ମୀରା ପରିଡ଼ା ଖୋର୍ଦ୍ଧା ଜିଲ୍ଲାର ବେଗୁନିଆ ବ୍ଲକରେ ଜନ୍ମଗ୍ରହଣ କରିଥିଲେ । ତାଙ୍କର ଜନ୍ମ ସମୟର ନାମ ଥିଲା ମାୟାଧର ପରିଡ଼ା । ଅଷ୍ଟମ ଶ୍ରେଣୀରେ ପଢ଼ୁଥିବା ବେଳେ ସେ ଘରୁ ବାହାରି ଯାଇଥିଲେ ଏବଂ ଗୁଜୁରାଣ ମେଣ୍ଟାଇବା ପାଇଁ ଭିନ୍ନ ଭିନ୍ନ କାମ କରିଥିଲେ ।

## ଆଧାର 
ଶ୍ରେଣୀ:ଖୋର୍ଦ୍ଧା ଜିଲ୍ଲାର ଲୋକ
ଶ୍ରେଣୀ:ବିଜୁ ଜନତା ଦଳ ରାଜନେତା
ଥାଇରୋଗ୍ଲୋସାଲ ସିଷ୍ଟ

ଏକ **ଥାଇରୋଗ୍ଲୋସାଲ ସିଷ୍ଟ ଏକ ପ୍ରକାର ସିଷ୍ଟ ଯାହା ଭୃଣ  ଅବସ୍ଥାରେ ଥିବା ଥାଇରଏଡ ଡକ୍ଟ କ୍ରମଶଃ ନଷ୍ଟ ନ ହେବାରୁ ସେହି ସ୍ଥାନରେ ସୃଷ୍ଟି ହୋଇପାରେ ।** 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ହୃଷିକେଶ ହୋତା

**ହୃଷିକେଶ ହୋତା** (୧୮ ମଇ ୧୯୨୪ - ୨୩ ଜୁଲାଇ ୨୦୦୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୭୪ ଓ ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବୀରମହାରାଜପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୬ଷ୍ଠ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ହୃଷିକେଶ ହୋତା ୧୯୨୪ ମସିହାର ମଇ ୧୮ ତାରିଖର ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମୃତ୍ୟୁଞ୍ଜୟ ହୋତା ଓ ପତ୍ନୀଙ୍କ ନାମ ଉଷାବତୀ ଦେବୀ ।

## ରାଜନୈତିକ ଜୀବନ 
ହୃଷିକେଶ ହୋତା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ ।

## ମୃତ୍ୟୁ 
ହୃଷିକେଶ ହୋତା ୨୦୦୯ ମସିହାର ଜୁଲାଇ ୨୩ ତାରିଖରେ ୮୫ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୨୪ ଜନ୍ମ
ଶ୍ରେଣୀ:୨୦୦୯ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁବର୍ଣ୍ଣପୁର ଜିଲ୍ଲାର ଲୋକ
ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ଅଭୟ ସିଂହ

**ଅଭୟ ସିଂହ** (୧୮ ଅପ୍ରେଲ ୧୯୫୩ - ୧୩ ଫେବୃଆରୀ ୨୦୨୧) ଜଣେ ଭାରତୀୟ ଓଡ଼ିଆ-ଭାଷୀ ଲେଖକ, ସମ୍ପାଦକ, ତଥା ସର୍ବୋଦୟ ଆନ୍ଦୋଳନ କର୍ମୀ ଥିଲେ । ସେ "*ସଚିତ୍ର ବିଜୟା*" ପତ୍ରିକାର  ପ୍ରତିଷ୍ଠାତା ସମ୍ପାଦକ ଥିଲେ । ସଚିତ୍ର ବିଜୟା ପୂର୍ବରୁ ସେ *ସମବାୟ ସମାଚାର*, *କଲ୍ୟାଣୀ* ଓ *ଅଧୁନା* ଆଦି ପତ୍ରିକାର ସମ୍ପାଦନା କରିଥିଲେ । 

## ଜୀବନୀ 
### ବ୍ୟକ୍ତିଗତ ଜୀବନ 
ଅଭୟ ସିଂହ ୧୯୫୩ ମସିହାରେ ଓଡ଼ିଶାର କେନ୍ଦ୍ରାପଡ଼ା ଜିଲ୍ଲାର ଲକ୍ଷ୍ମୀନାରାୟଣପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ରଘୁନାଥ ସିଂହ । ସେ ଜଣେ ଶିକ୍ଷକ ଥିଲେ । ତାଙ୍କ ମାତାଙ୍କ ନାମ ଥିଲା ବୈଦେହୀ ସିଂହ । 

ତାଙ୍କର ପତ୍ନୀ ଓ ଉର୍ମି ଅମୃତା ନାମରେ ଗୋଟିଏ ଝିଅ ଥିଲେ ମଧ୍ୟ ସେ ସେମାନଙ୍କଠାରୁ ଦୂରରେ ରହୁଥିଲେ । ଜୀବନର ଶେଷ ପାଞ୍ଚ ବର୍ଷ ଭୁବନେଶ୍ୱରର ଏକ ଜରା ନିବାସରେ ଅତିବାହିତ କରିଥିଲେ । ୨୦୨୧ ମସିହା ଫେବୃଆରୀ ୧୩ ତାରିଖରେ ତାଙ୍କର ପରଲୋକ ଘଟିଥିଲା ।

### ଶିକ୍ଷା 
ଡେରିବିଶ ହାଇସ୍କୁଲରୁ ସେ ମାଟ୍ରିକ ପାସ କରିଥିଲେ । କେନ୍ଦ୍ରପଡ଼ା କଲେଜରୁ +୨ ଓ ବିଜେବି କଲେଜରୁ ଓଡ଼ିଆ ଭାଷାରେ ସ୍ନାତକ ଶିକ୍ଷା ସମାପ୍ତ କରିଥିଲେ । ଭୁବନେଶ୍ୱରସ୍ଥ ରିଜିଓନାଲ କଲେଜରୁ ସେ ବିଏଡ଼ ଶିକ୍ଷା ମଧ୍ୟ ସମାପ୍ତ କରିଥିଲେ ।

### ବୃତ୍ତି 
ସେ ସମବାୟ ବିଭାଗରେ ସେ ଚାକିରିରେ ଯୋଗଦେଇଥିଲେ ଓ ସ୍ୱଳ୍ପ ସମୟ ପରେ ତାହା ଛାଡ଼ି ଦେଇଥିଲେ ।

### ପରିବେଶ ସୁରକ୍ଷା 
ସେ "ଜୀବନ" ନାମକ ଏକ ଅନୁଷ୍ଠାନ ଗଢ଼ି ବୃକ୍ଷରୋପଣ ସହ ଔଷଧୀୟ ଉଦ୍ୟାନ ସୃଷ୍ଟିକରିବା ନିମନ୍ତେ ଉଦ୍ୟମ କରିଥିଲେ । "ରାଜକିଶୋର ନାୟକ ଜାତୀୟ ସ୍ମାରକୀ ଟ୍ରଷ୍ଟ" ନାମକ ଏକ ଅଣଲାଭକାରୀ ସଂଗଠନ ସହ ସେ ମଧ୍ୟ ସେ ଜଡ଼ିତ ଥିଲେ । ପରିବେଶ ସୁରକ୍ଷା ଆନ୍ଦୋଳନ ଏବଂ ଜୈବିକ କୃଷିର ବିସ୍ତାର ଲାଗି ଉଦ୍ୟମ କରିବା ସହ ସର୍ବୋଦୟ ଆନ୍ଦୋଳନରେ ମଧ୍ୟ ସେ ଭାଗନେଇଥିଲେ ।

## ରଚନାବଳୀ 
ତାଙ୍କର ମୋଟ ସଂକଳିତ ରଚନାର ସଂଖ୍ୟା ୫୧। ଏହା ବାଦ ସେ *ସଚିତ୍ର ବିଜୟା* ପତ୍ରିକା ଓ *ଆଗାମୀ ଶତାବ୍ଦୀ*ର ସମ୍ପାଦନା ତଥା ଅନୁବାଦ ମଧ୍ୟ କରିଥିଲେ । ସହଯୋଗୀ ସୁବ୍ରତ କୁମାର ସାହୁଙ୍କ ସହ ସେ *ସୃଜନର ସିଂହନାଦ* ନାମରେ ଏକ ପ୍ରବନ୍ଧ ସଂକଳନ ସମ୍ପାଦନା କରିଥିଲେ | ସେଥିରେ *ସଚିତ୍ର ବିଜୟା*ର ୨୧ଟି ସଂପାଦକୀୟ ଅଗ୍ରଲେଖ ସହିତ "ପରିବେଶ-ପରମ୍ପରା-ସଂସ୍କୃତି ଓ ପର୍ଯ୍ୟଟନ" ଆଦି ବିଭାଗରେ ନଅଟି ଏବଂ "ଜୀବନ-ସଂଗ୍ରାମ" ବିଭାଗରେ ତିନିଟି ଲେଖା ସ୍ଥାନୀତ ହୋଇଥିଲା । ତା' ସହିତ ଆଠଟି ପ୍ରବନ୍ଧ ଓ ଦଶଟି ସାକ୍ଷାତ୍‌କାର ମଧ୍ୟ ଏଥିରେ ରହିଥିଲା । ପି. ସାଇନାଥଙ୍କ ପୁସ୍ତକ *ଏଭ୍ରିବଡି ଲଭ୍‌ସ ଏ ଗୁଡ୍‌ ଡ୍ରଟ୍‌*ର ଓଡ଼ିଆ ଭାଷାନ୍ତର *ମରୁଡ଼ି ପଡ଼ିଲେ ସଭିଙ୍କ ମଉଜ* ତାଙ୍କର ଏକ ଉଲ୍ଲେଖନୀୟ କୃତି ।

### ସମ୍ପାଦନା 
ସେ ପ୍ରଥମେ *ସମବାୟ ସମାଚାର*, *କଲ୍ୟାଣୀ* ଓ *ଅଧୁନା* ଆଦି ପତ୍ରିକାର ସମ୍ପାଦନା କରିଥିଲେ । ଚନ୍ଦାମାମା ଗ୍ରୁପ ତରଫରୁ ୧୯୯୪ ମସିହା ଅକ୍ଟୋବର ମାସରେ *ସଚିତ୍ର ବିଜୟା* ପତ୍ରିକା ଆରମ୍ଭ କରାଯାଇଥିଲା । ସେ ଥିଲେ ସେହି ପତ୍ରିକାର ପ୍ରତିଷ୍ଠାତା ସମ୍ପାଦକ । ୧୯୯୪ରୁ ୧୯୯୬ ଏହି ଦୁଇ ବର୍ଷ ମଧ୍ୟରେ ସେ ଏହି ପତ୍ରିକାର ୨୪ଟି ସଂଖ୍ୟା ବାହାର କରି ପତ୍ରିକାଟିକୁ ଲୋକପ୍ରିୟ କରାଇଥିଲେ । ଏକ ସମୟରେ ଏହି ପତ୍ରିକାର ଏକ ଲକ୍ଷ କପି ପ୍ରକାଶ ପାଉଥିଲା । ୧୯୯୬ରେ ସେ ଏହି ପତ୍ରିକା ଛାଡ଼ି ଦେଇଥିଲେ । ଏହା ପରେ ସେ ଶେଖ ମତଲୁବ ଅଲ୍ଲୀଙ୍କ ସମ୍ପାଦନାରେ ପ୍ରକାଶ ପାଉଥିବା ପତ୍ରିକା *ଆଗାମୀ ଶତାବ୍ଦୀ*ରେ ଅନେକ ଫିଚର ଲେଖିଥିଲେ । ୧୯୯୮-୯୯ ବେଳକୁ ସେ *ପ୍ରବାହ* ନାମକ ଏକ ପତ୍ରିକା ସମ୍ପାଦନା କରିଥିଲେ । ଏହି ପତ୍ରିକାର ମାତ୍ର ୨ଟି ସଂଖ୍ୟା ପ୍ରକାଶ ପାଇଥିଲେ ମଧ୍ୟ ତାଙ୍କ ସମ୍ପାଦନା ବହୁ ପ୍ରଶଂସିତ ହୋଇଥିଲା । ସେ ଧରିତ୍ରୀରେ ମଧ୍ୟ ସ୍ଥମ୍ଭ ଲେଖୁଥିଲେ । *ଅଧୁନା* ଓ *ସମବାୟ ସମାଚାର* ପତ୍ରିକା ସହିତ ମଧ୍ୟ ସେ ସଂପୃକ୍ତ ଥିଲେ ।

### ମୌଳିକ ରଚନା 
ତାଙ୍କ ପୁସ୍ତକ "*ସହସ୍ର ସୂର୍ଯ୍ୟର ଅନ୍ଧକାର"* ପୋଖରାନରେ ହୋଇଥିବା ପରମାଣୁ ପରୀକ୍ଷଣ ସମୟରେ ପରମାଣୁ ବୋମାର ମାନବ ସମାଜ ପ୍ରତି କୁପ୍ରଭାବ ଉପରେ ପର୍ଯ୍ୟବସିତ ଥିଲା । 

### ଅନୁବାଦ 
ସେ ପି. ସାଇନାଥଙ୍କ ପୁସ୍ତକ ଏ*ଭ୍ରିବଡି ଲଭ୍‌ସ ଏ ଗୁଡ୍‌ ଡ୍ରଟ୍‌*କୁ ଓଡ଼ିଆରେ *ମରୁଡ଼ି ପଡ଼ିଲେ ସଭିଙ୍କ ମଉଜ* ନାମରେ ଭାଷାନ୍ତର କରିଥିଲେ ।

## ଆଧାର 
ଶ୍ରେଣୀ:୧୯୫୩ ଜନ୍ମ
ଶ୍ରେଣୀ:୨୦୨୧ ମୃତ୍ୟୁ
ଶ୍ରେଣୀ:ଓଡ଼ିଆ ଅନୁବାଦକ
ଫୁସଫୁସ ଇଡିମା

**ଫୁସଫୁସ ଇଡିମା** ରୋଗରେ ଫୁସଫୁସରେ ଥିବା ତନ୍ତୁ ଓ ବାୟୁ ରହୁଥିବା ସ୍ଥାନରେ ତରଳ ପଦାର୍ଥ ଜମିଯାଏ ।  ଇଡିମା ଶବ୍ଦଟି ଗ୍ରୀକ୍  ( *oídēma* )ର ଅର୍ଥ ହେଉଛି "ଫୁଲା" | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଦଉଲତ ଗଣ୍ଡ

**ଦଉଲତ ଗଣ୍ଡ** ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୫୭ ଓ ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୋନପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ ଓ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଦଉଲତ ଗଣ୍ଡଙ୍କ ବାପାଙ୍କ ନାମ ଶ୍ରୀରାମ ଗଣ୍ଡ ଏବଂ ପତ୍ନୀଙ୍କ ନାମ ନୀରା ଗଣ୍ଡ ଓ ବିଲା ଗଣ୍ଡ ।

## ରାଜନୈତିକ ଜୀବନ 
ଦଉଲତ ଗଣ୍ଡ ଓଡ଼ିଶା ରାଜନୀତିରେ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ ।

## ଆଧାର 
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଭାସ୍କୁଲାର ଅର୍ବୁଦ

**ଭାସ୍କୁଲାର ଅର୍ବୁଦ ବା ରକ୍ତ-ଲସିକା ନଳୀ ଟ୍ୟୁମର** ହେଉଛି ଏକ ପ୍ରକାର ଅର୍ବୁଦ ଯାହା ରକ୍ତନଳୀ ବା ଲସିକା ନଳୀରେ ଥିବା କୋଷମାନଙ୍କରୁ ସୃଷ୍ଟି ହୁଏ | 

ସବୁଠାରୁ ସାଧାରଣ ପ୍ରକାର ହେଉଛି ଇନଫାଣ୍ଟାଇଲ ହେମାଞ୍ଜିଓମା |  ଭାସ୍କୁଲାର ଟ୍ୟୁମରକୁ ଐତିହାସିକ ଭାବରେ "ଜନ୍ମ ଚିହ୍ନ" ଭାବରେ ବର୍ଣ୍ଣନା କରାଯାଇଥିଲା |  ୧୮୮୦ ଶତକର ମଧ୍ୟ ଭାଗରେ ରୁଡୋଲ୍ଫ ସର୍ବ ପ୍ରଥମେ ଏହାର ଶ୍ରେଣୀବିଭାଗ କରିଥିଲେ କିନ୍ତୁ ପ୍ରଚଳିତ ଶ୍ରେଣୀବିଭାଗ ସିଷ୍ଟମ୍ ମୂଳତଃ ୧୯୮୨ ମସିହାରେ ପ୍ରସ୍ତାବିତ ହୋଇଥିଲା ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପେଲଭିକ ଯନ୍ତ୍ରଣା

**ପେଲଭିକ ଯନ୍ତ୍ରଣା, ବା ଶ୍ରୋଣୀ ଯନ୍ତ୍ରଣା ନାମ ଦିଆଯାଏ ଯେତେବେଳେ ଦୁଇ ହିପ ବା ନିତମ୍ବ ମଧ୍ୟବର୍ତ୍ତୀ ସ୍ଥାନରେ କଷ୍ଟ ହୁଏ** । ଏହି ଯନ୍ତ୍ରଣା ହଠାତ ଆରମ୍ଭ ହୋଇ ତୀବ୍ର ହୋଇପାରେ ବା ଦୀର୍ଘକାଳ ପର୍ଯ୍ୟନ୍ତ ମଝିରେ ମଝିରେ ହୁଏ ବା ଲାଗିରହେ |  ଏହି ଯନ୍ତ୍ରଣା ୩ ମାସରୁ କମ୍ ଥିଲେ ସାଧାରଣତଃ ତୀବ୍ର ଶ୍ରେଣୀଭୁକ୍ତ ହୁଏ;  ଯଦି ଏହା ଛଅ ମାସରୁ ଅଧିକ ସମୟ ଧରି ଚାଲିଥାଏ ତେବେ ଏହା ସାଧାରଣତଃ କ୍ରନିକ୍ ଶ୍ରେଣୀଭୁକ୍ତ ହୋଇଥାଏ |  ଯନ୍ତ୍ରଣା ଯୋଗୁ ଅବସାଦ ହୋଇ ଲକ୍ଷଣକୁ ଆହୁରି ଖରାପ କରିପାରେ |   ପେରିନିଆଲ ଯନ୍ତ୍ରଣାଠାରୁ ଏହା ପୃଥକ ଅଟେ | 

ପେଲଭିକ ଯନ୍ତ୍ରଣା ମହିଳାମାନଙ୍କର ପ୍ରଜନନ ଅଙ୍ଗର ରୋଗ ଯୋଗୁ, ପାକ-ଅନ୍ତନଳୀ କିମ୍ବା ମୂତ୍ରନଳୀ ରୋଗ ଯୋଗୁ ବା ଆଓର୍ଟା ଧମନୀର ନିମ୍ନ ଭାଗରେ କୌଣସି ରୋଗ ଅଥବା ପେଲଭିସ ପାର୍ଶରେ ଥିବା କୌଣସି ଅଙ୍ଗର ରୋଗ ଯୋଗୁ ହୋଇପାରେ । ମହିଳା ପ୍ରଜନନ ଅଙ୍ଗ ସହିତ ଜଡ଼ିତ ସାଧାରଣ କାରଣଗୁଡ଼ିକ ହେଉଛି ଋତୁଶୂଳ, ଏଣ୍ଡୋମେଟ୍ରିଓସିସ୍ ଏବଂ ଫାଇବ୍ରଏଡ; ଅନ୍ୟାନ୍ୟ ଗମ୍ଭୀର କାରଣ ମଧ୍ୟରେ ଅଥାନ ଗର୍ଭ, ପେଲଭିକ୍ ପ୍ରଦାହ ରୋଗ ଏବଂ ଓଭାରିଆନ୍ ଟର୍ସିଅନ୍ ହୋଇପାରେ |    ପେଟର ପାକସ୍ଥଳୀ ସହିତ ଜଡ଼ିତ ସାଧାରଣ କାରଣଗୁଡ଼ିକ ମଧ୍ୟରେ ଇରିଟେବ୍ଲ ବାୱେଲ ସିଣ୍ଡ୍ରୋମ, ଗ୍ୟାଷ୍ଟ୍ରୋଏଣ୍ଟେରାଇଟିସ୍, କୋଷ୍ଠକାଠିନ୍ୟ ଏବଂ କୋଲୋନ୍ କର୍କଟ ଅନ୍ତର୍ଭୁକ୍ତ ଯୋଗୁ ହୋଇପାରେ ।   ଆପେଣ୍ଡିସାଇଟିସ୍ ରୋଗ ଭଳି ଗମ୍ଭୀର ରୋଗ ମଧ୍ୟ ଏହାର ଅନ୍ତର୍ଭୁକ୍ତ । ମୂତ୍ରନଳୀରେ ସମ୍ବନ୍ଧୀୟ ରୋଗ ଯେପରିକି ମୂତ୍ରାଙ୍ଗ ସଂକ୍ରମଣ, ବୃକ୍‌କ ପଥର ରୋଗ, ଏବଂ ଇଣ୍ଟରସ୍ଟିସିଆଲ୍ ସିସ୍ଟାଇଟିସ ଯୋଗୁ ହୋଇପାରେ । ଅନ୍ୟାନ୍ୟ କାରଣ ମଧ୍ୟରେ ଫାଇବ୍ରୋମ୍ୟାଲଜିଆ, ପେଟର କାନ୍ଥର ମାଂସପେଶୀରେ ଆଘାତ ଏବଂ ପେଟର ଆର୍ଟିକ୍ ଉଦର ମହାଧମନୀ ସ୍ଫୀତି ଯୋଗୁ ହୋଇପାରେ |  ଯୌନ ଉତ୍ପୀଡ଼ନ ପରେ କ୍ରନିକ ଯନ୍ତ୍ରଣା ମଧ୍ୟ ହୋଇପାରେ | 

ଲକ୍ଷଣମାନଙ୍କର ଇତିହାସ ଅନୁଶୀଳନ ଓ ଶାରୀରିକ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ ତ‌ଥା ଲାବୋରେଟୋରୀ ପରୀକ୍ଷା ଏବଂ ମେଡିକାଲ ଇମେଜିଙ୍ଗ କରି ନିଶ୍ଚିତ କରାଯାଏ  |  ସମସ୍ତ ମହିଳାଙ୍କର ଗର୍ଭଧାରଣ ପରୀକ୍ଷା ପାଇଁ ସୁପାରିଶ କରାଯାଏ ଯେଉଁମାନଙ୍କର ଗର୍ଭବତୀ ହେବା ସମ୍ଭାବନା ଥାଏ । ଜ୍ୱର, ଋତୁବନ୍ଦ ପରେ ଯୋନୀ ରକ୍ତସ୍ରାବ, ନିମ୍ନ ରକ୍ତଚାପ ଏବଂ ପେରିଟୋନାଇଟିସ ରୋଗ ଥିଲେ ସମସ୍ୟା ଅଧିକ ହୁଏ ।

ପେଲଭିକ୍ ଯନ୍ତ୍ରଣା ଉଭୟ ମହିଳା ଏବଂ ପୁରୁଷଙ୍କୁ ପ୍ରଭାବିତ କରିପାରେ ଯଦିଓ କ୍ରନିକ୍ ପେଲଭିକ୍ ଯନ୍ତ୍ରଣା ସାଧାରଣତଃ ମହିଳାମାନଙ୍କୁ ପ୍ରଭାବିତ କରିଥାଏ |  ପ୍ରାୟ ୨%ରୁ ୨୪% ମହିଳାଙ୍କର ମାସିକ ଋତୁସ୍ରାବ ସ‌ହିତ ସମ୍ପର୍କ ନଥିବା ପେଲଭିକ୍ ଯନ୍ତ୍ରଣା, ୮%ରୁ ୨୧% ଯୌନ‌କ୍ରିୟା ଯନ୍ତ୍ରଣା ଏବଂ ୧୭%ରୁ ୮୧% ଋତୁଶୂଳ ହୁଏ । କ୍ରନିକ୍ ପେଲଭିକ୍ ଯନ୍ତ୍ରଣା ଅତି କମରେ ୬ରୁ ୨୭% ମହିଳାମାନଙ୍କଠାରେ ଦେଖାଯାଏ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
କୁନ୍ଦୁରୁ କୁଶାଳ

**କୁନ୍ଦୁରୁ କୁଶାଳ** (୨୭ ନଭେମ୍ବର ୧୯୫୧ - ୮ ନଭେମ୍ବର ୨୦୦୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୯୦, ୧୯୯୫ ଓ ୨୦୦୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୋନପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ, ୧୧ଶ ଓ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
କୁନ୍ଦୁରୁ କୁଶାଳ ୧୯୫୧ ମସିହାର ନଭେମ୍ବର ୨୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଇଶ୍ୱର କୁଶାଳ ଏବଂ ପତ୍ନୀଙ୍କ ନାମ ଉକିଆ କୁଶାଳ ।

## ରାଜନୈତିକ ଜୀବନ 
କୁନ୍ଦୁରୁ କୁଶାଳ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ପୂର୍ବରୁ ସେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ ।

### ବିଧାନ ସଭା ସଭ୍ୟ ବିବରଣୀ 
## ମୃତ୍ୟୁ 
କୁନ୍ଦୁରୁ କୁଶାଳ ୨୦୦୮ ମସିହାର ନଭେମ୍ବର ୮ ତାରିଖରେ ୫୬ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୫୧ ଜନ୍ମ
ଶ୍ରେଣୀ:୨୦୦୮ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁବର୍ଣ୍ଣପୁର ଜିଲ୍ଲାର ଲୋକ
ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ନୀଳାମ୍ବର ରାୟଗୁରୁ

**ନୀଳାମ୍ବର ରାୟଗୁରୁ** (୧୯ ଅପ୍ରେଲ ୧୯୨୭ - ୨୮ ଜୁଲାଇ ୧୯୯୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୬୭ ଓ ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୋନପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୪ର୍ଥ ଓ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ନୀଳାମ୍ବର ରାୟଗୁରୁ ୧୯୨୭ ମସିହାର ଅପ୍ରେଲ ୧୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କାଶିନାଥ ରାୟଗୁରୁ ଓ ପତ୍ନୀଙ୍କ ନାମ ରାଜେଶ୍ୱରୀ ରାୟଗୁରୁ ।

## ରାଜନୈତିକ ଜୀବନ 
ନୀଳାମ୍ବର ରାୟଗୁରୁ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ ।

## ମୃତ୍ୟୁ 
ନୀଳାମ୍ବର ରାୟଗୁରୁ ୧୯୯୭ ମସିହାର ଜୁଲାଇ ୨୮ ତାରିଖରେ ୭୦ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୨୭ ଜନ୍ମ
ଶ୍ରେଣୀ:୧୯୯୭ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଆଞ୍ଜାଇନା

ଆଞ୍ଜାଇନା ବା ହୃତ୍‌ଶୂଳ ଏକ ପ୍ରକାର ଛାତି ଯନ୍ତ୍ରଣା ଯେଉଁଥିରେ ଛାତି ଚାପିହେଲା ଭଳି ଲାଗେ ଓ ଏହା ହୃତ୍‌ପିଣ୍ଡର ମାଂସପେଶୀକୁ ରକ୍ତ ସରବରାବ କମ୍ ହେବାରୁ ହୁଏ | 
 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅଚ୍ୟୁତ ବିଶ୍ୱାଳ

**ଅଚ୍ୟୁତ ବିଶ୍ୱାଳ** (ଜନ୍ମ: ୧୦ ଅକ୍ଟୋବର ୧୯୫୮) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୋନପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଅଚ୍ୟୁତ ବିଶ୍ୱାଳ ୧୯୫୮ ମସିହାର ଅକ୍ଟୋବର ୧୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିଶ୍ୱେଶ୍ୱର ବିଶ୍ୱାଳ ଏବଂ ପତ୍ନୀଙ୍କ ନାମ ସୁଫଳା ବିଶ୍ୱାଳ ।

## ରାଜନୈତିକ ଜୀବନ 
ଅଚ୍ୟୁତ ବିଶ୍ୱାଳ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।

## ଆଧାର 
ଶ୍ରେଣୀ:୧୯୫୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁବର୍ଣ୍ଣପୁର ଜିଲ୍ଲାର ଲୋକ
ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ପ୍ରଫୁଲ୍ଲ ସାମନ୍ତରା

**ପ୍ରଫୁଲ୍ଲ ସାମନ୍ତରା** (ଜନ୍ମ ୧୯୫୨) ଓଡ଼ିଶାର ଜଣେ ଭାରତୀୟ ପରିବେଶ କାର୍ଯ୍ୟକର୍ତ୍ତା । ସେ ଡଙ୍ଗରିଆ କନ୍ଧମାନଙ୍କ ମୁଖପାତ୍ର ଭାବେ ନିୟମଗିରି ପାହାଡ଼ ରେଞ୍ଜରେ ବକ୍ସାଇଟ ଖଣି ପାଇଁ ଯୋଜନାକୁ ବିରୋଧ କରିଆସିଛନ୍ତି । ୨୦୧୩ରେ ଭାରତୀୟ ସର୍ବୋଚ୍ଚ ନ୍ୟାୟାଳୟ ଖଣି ଯୋଜନାକୁ ବନ୍ଦ କରିବା ନିମନ୍ତେ ଏକ ରାୟ ଦେଇଥିଲା ।

## ରଚନାବଳୀ 
* 

## ଆଧାର 
ଶ୍ରେଣୀ:୧୯୫୨ ଜନ୍ମ
ଶ୍ରେଣୀ:ଜୀବିତ ଲୋକ
ଶ୍ରେଣୀ:ଓଡ଼ିଶାର ଲୋକ
ଶ୍ରେଣୀ:ଭାରତୀୟ ପରିବେଶବିତ
ଶ୍ରେଣୀ:ଭାରତୀୟ କାର୍ଯ୍ୟକର୍ତ୍ତା
ଶ୍ରେଣୀ:ଗୋଲ୍ଡମ୍ୟାନ୍ ପରିବେଶ ପୁରସ୍କୃତ ବ୍ୟକ୍ତିବିଶେଷ
ଟିନିଆ କ୍ରୁରିସ

**ଟିନିଆ କ୍ରୁରିସ**, (ଇଂରାଜୀ ଭାଷାରେ **Tinea cruris ବା ଜକ୍ ଇଚ୍**) ଏକ ପ୍ରକାର ଫିମ୍ପି ସଂକ୍ରମଣ ଯାହା ଚର୍ମରେ ହୁଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ନୀରଜ ଚୋପ୍ରା

**ନୀରଜ ଚୋପ୍ରା** (ଜନ୍ମ : ୨୪ ଡିସେମ୍ବର ୧୯୯୭) ଜଣେ ଭାରତୀୟ ଜାଭେଲିନ ଫିଙ୍ଗାଳୀ । ୨୦୨୧ ଅଗଷ୍ଟ ମାସ ସୁଦ୍ଧା ବିଶ୍ୱ ଆଥଲେଟିକ ଅନୁଷ୍ଠାନଦ୍ୱାରା ପ୍ରକାଶିତ ମାନ୍ୟତା ତାଲିକାରେ ତାଙ୍କର ବିଶ୍ୱ ର‍୍ୟାଙ୍କ ୨ଥିଲା । ସେ ଭାରତୀୟ ସ୍ଥଳସେନାରେ ଜଣେ କମିସନଡ ଅଫିସର ଭାବରେ କାର୍ଯ୍ୟରତ । ନିଜର ପ୍ରଥମ ଅଲିମ୍ପିକ ପଦାର୍ପଣରେ ସେ ୨୦୨୦ ଟୋକିଓ ଅଲିମ୍ଭିକରେ ଜାଭେଲିନ ଥ୍ରୋରେ ସ୍ୱର୍ଣ୍ଣପଦକ ହାସଲ କରିଥିଲେ । 

୨୦୨୩ ମସିହାରେ ବୁଦେପେଷ୍ଟଠାରେ ଅନୁଷ୍ଠିତ ବିଶ୍ବ ଦୌଡ଼କୁଦ ପ୍ରତିଯୋଗିତାରେ ସେ ଭାରତପାଇଁ ସ୍ୱର୍ଣ୍ଣପଦକ ହାସଲ କରିଥିଲେ । ଏହି ପ୍ରତିଯୋଗିତାରେ ସେ ୮୮.୧୭ ମିଟର ଦୂର ଜାଭେଲିନ ଫିଙ୍ଗିଥିଲେ ।  

## ଆଧାର
ପ୍ରାଥମିକ ସ୍କ୍ଲେରୋଜିଙ୍ଗ କୋଲାଞ୍ଜାଇଟିସ

**ପ୍ରାଥମିକ ସ୍କ୍ଲେରୋଜିଙ୍ଗ କୋଲାଞ୍ଜାଇଟିସ ବା ପିଏସସି** **(**ଇଂରାଜୀ ଭାଷାରେ **Primary sclerosing cholangitis ବା** **PSC)** ଏକ ଦୀର୍ଘମିଆଦି ରୋଗ ଯେଉଁଥିରେ ଯକୃତ ଭିତରେ ଓ ବାହାରେ ଥିବା ପିତ୍ତନଳୀରେ ପ୍ରଦାହ ହୋଇ କ୍ଷତ ଦାଗ ରହିଯାଏ ଯାହା ସମୟକ୍ରମେ ନଳୀକୁ ସରୁ କରି ଅବରୋଧ କରିଦିଏ ।  ଯକୃତ ପ୍ରତିରୋପଣ ବିନା ସାଧାରଣ ଆୟୁଷ ପ୍ରାୟ ୧୦ ବର୍ଷ ଅଟେ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ରାମଚନ୍ଦ୍ର ପ୍ରଧାନ

**ରାମଚନ୍ଦ୍ର ପ୍ରଧାନ** (୧୬ ନଭେମ୍ବର ୧୯୪୨ - ୨୧ ଡିସେମ୍ବର ୨୦୧୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବୀରମହାରାଜପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ରାମଚନ୍ଦ୍ର ପ୍ରଧାନ ୧୯୪୨ ମସିହାର ନଭେମ୍ବର ୧୬ ତାରିଖର ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସନାତନ ପ୍ରଧାନ ଓ ପତ୍ନୀଙ୍କ ନାମ ସାରଳା ପ୍ରଧାନ ।

## ରାଜନୈତିକ ଜୀବନ 
ରାମଚନ୍ଦ୍ର ପ୍ରଧାନ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ରାମଚନ୍ଦ୍ର ପ୍ରଧାନ ୨୦୧୬ ମସିହାର ଡିସେମ୍ବର ୨୧ ତାରିଖରେ ୭୪ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୪୨ ଜନ୍ମ
ଶ୍ରେଣୀ:୨୦୧୬ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଅନୁଗୋଳ ଜିଲ୍ଲାର ଲୋକ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ଆଟ୍ରିଓଭେଣ୍ଟ୍ରିକୁଲାର ବ୍ଲକ

**ଆଟ୍ରିଓଭେଣ୍ଟ୍ରିକୁଲାର ବ୍ଲକ** ( **ଏଭି ବ୍ଲକ୍** )  ବା ଅଳିନ୍ଦନିଳୟ ଅବରୋଧ ଏକ ପ୍ରକାର ହୃତ୍‌ପିଣ୍ଡ ଅବରୋଧ ଯେଉଁଥିରେ ହୃତ୍‌ପିଣ୍ଡର ଉପର କୋଠରୀରୁ ତଳ କୋଠରୀକୁ ଯାଉଥିବା ବିଦ୍ୟୁତ ସଙ୍କେତ ଦୁର୍ବଳ ହୋଇଯାଏ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅନନ୍ତରାମ ନନ୍ଦ

**ଅନନ୍ତରାମ ନନ୍ଦ** (୧ ଅଗଷ୍ଟ ୧୯୧୭ - ୫ ଜାନୁଆରୀ ୧୯୯୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୫୨, ୧୯୫୭ ଓ ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୋନପୁର ଓ ବିଙ୍କା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ, ୨ୟ ଓ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଅନନ୍ତରାମ ନନ୍ଦ ୧୯୧୭ ମସିହାର ଅଗଷ୍ଟ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କେଶବ ନନ୍ଦ ଏବଂ ପତ୍ନୀଙ୍କ ନାମ ସିନ୍ଧୁ କୁମାରୀ ନନ୍ଦ ।

## ରାଜନୈତିକ ଜୀବନ 
ଅନନ୍ତରାମ ନନ୍ଦ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ପୂର୍ବରୁ ସେ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ ।

### ବିଧାନ ସଭା ସଭ୍ୟ ବିବରଣୀ 
## ମୃତ୍ୟୁ 
ଅନନ୍ତରାମ ନନ୍ଦ ୧୯୯୫ ମସିହାର ଜାନୁଆରୀ ୫ ତାରିଖରେ ୭୭ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୧୭ ଜନ୍ମ
ଶ୍ରେଣୀ:୧୯୯୫ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୧ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ହାଣ୍ଟାଭୂତାଣୁ ସଂକ୍ରମଣ

**ହାଣ୍ଟାଭୂତାଣୁ ସଂକ୍ରମଣ ଅନେକ ଗୁଡ଼ିଏ ରୋଗରେ ହୁଏ ଯଥା:**  ହେମୋରେଜିକ ଫିଭର ଉଇଥ ରେନାଲ ସିଣ୍ଡ୍ରୋମ ବା ଏଚଏଫଆରଏସ (HFRS) ଏବଂ ହାଣ୍ଟାଭୂତାଣୁ ପଲମୋନାରୀ ସିଣ୍ଡ୍ରୋମ ବା ଏଚପିଏସ (HPS)  | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଦୌଲତ ବାଘ

**ଦୌଲତ ବାଘ** (ଜନ୍ମ: ୧ ଜାନୁଆରୀ ୧୯୦୯ - ୧୫ ଅକ୍ଟୋବର ୧୯୯୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୋନପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଦୌଲତ ବାଘ ୧୯୦୯ ମସିହାର ଜାନୁଆରୀ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଶ୍ରୀରାମ ବାଘ ଏବଂ ପତ୍ନୀଙ୍କ ନାମ ନୀରା କୁମ୍ଭାର ଓ ବିଲା କୁମ୍ଭାର ।

## ରାଜନୈତିକ ଜୀବନ 
ଦୌଲତ ବାଘ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ଦୌଲତ ବାଘ ୧୯୯୦ ମସିହାର ଅକ୍ଟୋବର ୧୫ ତାରିଖରେ ୮୧ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୦୯ ଜନ୍ମ
ଶ୍ରେଣୀ:୧୯୯୦ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ନବ କିଶୋର ଦାସ

**ନବ କିଶୋର ଦାସ** (୭ ଜାନୁଆରୀ ୧୯୬୨ - ୨୯ ଜାନୁଆରୀ ୨୦୨୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ୨୦୦୯, ୨୦୧୪ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଝାରସୁଗୁଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୪ଶ, ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ନବ କିଶୋର ଦାସ ୧୯୬୨ ମସିହାର ଜାନୁଆରୀ ୭ ତାରିଖରେ ସମ୍ବଲପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନୃସିଂହ ଚରଣ ଦାସ ଓ ପତ୍ନୀଙ୍କ ନାମ ମୀନତି ଦାସ । ତାଙ୍କ ଝିଅ ଦୀପାଳି ଦାସ ଜଣେ ରାଜନେତ୍ରୀ ଭାବରେ ଓଡ଼ିଶା ରାଜନୀତିରେ ସକ୍ରିୟ ଅଛନ୍ତି ।

## ରାଜନୈତିକ ଜୀବନ 
ନବ କିଶୋର ଦାସ ଓଡ଼ିଶା ରାଜନୀତିରେ ପ୍ରଥମେ ଭାରତୀୟ ଜାତୀୟ କଂଗ୍ରେସରେ ଏବଂ ପରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ ।

୧୯୮୦ ମସିହାରେ ସେ ଛାତ୍ର ଜୀବନରୁ ରାଜନୀତିରୁ ଯୋଗ ଦେଇଥିଲେ । ପରେ ସେ କଂଗ୍ରେସରେ ଯୋଗଦେଇଥିଲେ ଏବଂ ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରୁ ସେ ନିର୍ବାଚନ ଲଢ଼ିବା ଆରମ୍ଭ କରିଥିଲେ, ମାତ୍ର ପରାଜିତ ହୋଇଥିଲେ ।

ଏହାପରେ ୨୦୦୯ ଓ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେସେ ସେ କଂଗ୍ରେସର ପ୍ରାର୍ଥୀ ଭାବରେ ଝାରସୁଗୁଡ଼ାରୁ ନିର୍ବାଚନ ଲଢ଼ିଥିଲେ ଏବଂ ବିଜୟୀ ହୋଇ ଯଥାକ୍ରମେ ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୧୯ ମସିହାର ଜାନୁଆରୀ ୧୬ ତାରିଖରେ ସେ କଂଗ୍ରେସରୁ ଇସ୍ତଫା ଦେଇଥିଲେ ଏବଂ ୨୪ ତାରିଖରେ ବିଜେଡିରେ ଯୋଗ ଦେଇଥିଲେ ।

୨୦୧୯ ଓଡ଼ିଶା ବିଧାନ ସଭା ନିର୍ବାଚନରେ ବିଜୁ ଜନତା ଦଳର ପ୍ରାର୍ଥୀ ଭାବରେ ପୁଣିଥରେ ଝାରସୁଗୁଡ଼ାରୁ ନିର୍ବାଚନ ଲଢ଼ିଥିଲେ ଏବଂ ବିଜୟୀ ହୋଇ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୨୯ ଜାନୁଆରୀ ୨୦୨୩ ପର୍ଯ୍ୟନ୍ତ କାର୍ଯ୍ୟ କରିଥିଲେ ।

### ବିଧାନ ସଭା ଓ ଲୋକ ସଭା ସଭ୍ୟ ବିବରଣୀ 
## ମୃତ୍ୟୁ 
୨୦୨୩ ମସିହାର ଜାନୁଆରୀ ୨୯ ତାରିଖରେ ନବ କିଶୋର ଦାସଙ୍କୁ ଗୁଳି କରି ହତ୍ୟା କରାଯାଇଥିଲା । ସେ ଝାରସୁଗୁଡ଼ା ଜିଲ୍ଲାର ବ୍ରଜରାଜନଗରରେ ଆୟୋଜିତ ଏକ କାର୍ଯ୍ୟକ୍ରମରେ ଯୋଗ ଦେବାପାଇଁ ଯାଇଥିଲେ, ଯେଉଁଠି ସେ ଗାଡ଼ିରୁ ଓହ୍ଲାଇବା ମାତ୍ରେ ସେଠାକାର ଗାନ୍ଧିଛକ ଫାଣ୍ଡିରେ କାର୍ଯ୍ୟରତ ଥିବା ପୁଲିସ କର୍ମଚାରୀ ଗୋପାଳ ଦାସ ତାଙ୍କୁ ଗୁଳି କରିଥିଲେ । ତାଙ୍କ ଦେହରେ ଗୁଳି ପଶି ବାହାରିଯାଇଥିଲା ଏବଂ ହୃତ୍‌ପିଣ୍ଡ ଓ ବାମ ପଟ ଫୁସଫୁସ ଉପରେ ଏହାର ପ୍ରଭାବ ପଡ଼ିଥିଲା । ମୃତ୍ୟୁବେଳକୁ ତାଙ୍କୁ ୬୧ ବର୍ଷ ବୟସ ହୋଇଥିଲା ।

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୬୨ ଜନ୍ମ
ଶ୍ରେଣୀ:୨୦୨୩ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଝାରସୁଗୁଡ଼ା ଜିଲ୍ଲାର ଲୋକ
ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜାତୀୟ କଂଗ୍ରେସ ରାଜନେତା
ଶ୍ରେଣୀ:ବିଜୁ ଜନତା ଦଳ ରାଜନେତା
ବର୍ସାଇଟିସ୍

**ବର୍ସାଇଟିସ୍** **ରୋଗରେ ବର୍ସା ବା ତରଳ ପଦାର୍ଥ ଭରା ଏକ ଥଳିର ପ୍ରଦାହ ହୁଏ** ।  ବର୍ସାଇଟିସ୍ ପ୍ରଭାବିତ ଅଞ୍ଚଳରେ ଚଳପ୍ରଚଳ ଅସୁବିଧା, ଦରଜ ଏବଂ ଯନ୍ତ୍ରଣା ହୋଇପାରେ |  ସାଧାରଣତଃ ଅଧିକାଂଶ କ୍ଷେତ୍ରରେ ପ୍ରିପାଟେଲାର, ଓଲିକ୍ରାନନ୍, ଟ୍ରୋକାଣ୍ଟେରିକ ଓ ରେଟ୍ରୋକାଲକାନିଆଲ ବର୍ସା ପ୍ରଭାବିତ ହୁଏ ।  ହାଡ଼ର ପ୍ରମୁଖ ସ୍ଥାନଗୁଡିକ ଉପରେ ଘସିହେଉଥିବା ମାଂସପେଶୀ, ଟେଣ୍ଡନ ଓ ଅନ୍ୟାନ୍ୟ ତନ୍ତୁ ଗୁଡ଼ିକ ବର୍ସା ଥିବା ଫଳରେ ଘର୍ଷଣ ଜନିତ କ୍ଷତିଗ୍ରସ୍ତ ହୁଏନାହିଁ |  ସାଧାରଣତଃ ତନ୍ତୁ ତନ୍ତୁ ମଧ୍ୟରେ ଗତିକୁ ଉନ୍ନତ କରିବା ପାଇଁ ସେଗୁଡ଼ିକ କାର୍ଯ୍ୟ କରନ୍ତି |  ରୋଗ ନିର୍ଣ୍ଣୟ ସାଧାରଣତଃ ଲକ୍ଷଣ ଏବଂ ପରୀକ୍ଷା ଉପରେ ଆଧାରିତ ହୁଏ ଏବଂ ଅତିରିକ୍ତ ପରୀକ୍ଷାଦ୍ୱାରା ସମର୍ଥିତ ହୋଇପାରେ |   ସମାନ ଲକ୍ଷଣର ଅନ୍ୟାନ୍ୟ କାରଣ ହେଉଛି ଆର୍ଥ୍ରାଇଟିସ୍, ଅସ୍ଥିଭଗ୍ନ, ଟେଣ୍ଡିନାଇଟିସ୍ ଏବଂ ସ୍ନାୟୁ ସମସ୍ୟା। 

ଏହାର ଚିକିତ୍ସାରେ ସାଧାରଣତଃ ବିଶ୍ରାମ, ବରଫ ସେକ, କମ୍ପ୍ରେସନ ବା ସଙ୍କୋଚନ ଏବଂ ନନଷ୍ଟେରଏଡାଲ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ ଦିଆଯାଏ |   ଷ୍ଟେରଏଡ ଇଞ୍ଜେକ୍ସନ କିମ୍ବା ଅସ୍ତ୍ରୋପଚାର ଅପେକ୍ଷାକୃତ କମ୍ ବ୍ୟବହୃତ ହୁଏ |  ଦୀର୍ଘକାଳୀନ ବର୍ସାଇଟିସରେ ଷ୍ଟେରଏଡ ଇଞ୍ଜେକ୍ସନର ଉପକାରିତା ୨୦୨୦ ମସିହା ସୁଦ୍ଧା ପ୍ରମାଣ ସିଦ୍ଧ ହୋଇନାହିଁ ।  ଏହି ରୋଗ ପୁରୁଷ ଏବଂ ମହିଳାମାନଙ୍କୁ ସମାନ ଭାବରେ ପ୍ରଭାବିତ କରେ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଧନେଶ୍ୱର କୁମ୍ଭାର

**ଧନେଶ୍ୱର କୁମ୍ଭାର** (ଜନ୍ମ: ୧୫ ଅଗଷ୍ଟ ୧୯୩୬ - ୧୭ ମାର୍ଚ୍ଚ ୨୦୦୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୋନପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଧନେଶ୍ୱର କୁମ୍ଭାର ୧୯୩୬ ମସିହାର ଅଗଷ୍ଟ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କ୍ଷେତ୍ରବାସୀ କୁମ୍ଭାର ଓ ପତ୍ନୀଙ୍କ ନାମ ଲତା କୁମ୍ଭାର ।

## ରାଜନୈତିକ ଜୀବନ 
ଧନେଶ୍ୱର କୁମ୍ଭାର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ଧନେଶ୍ୱର କୁମ୍ଭାର ୨୦୦୦ ମସିହାର ମାର୍ଚ୍ଚ ୧୭ ତାରିଖରେ ୬୩ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୩୬ ଜନ୍ମ
ଶ୍ରେଣୀ:୨୦୦୦ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁବର୍ଣ୍ଣପୁର ଜିଲ୍ଲାର ଲୋକ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ଯୋଗେନ୍ଦ୍ର ବେହେରା

**ଯୋଗେନ୍ଦ୍ର ବେହେରା** (ଜନ୍ମ: ୧୩ ମାର୍ଚ୍ଚ ୧୯୪୨) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚ ଥର କାର୍ଯ୍ୟ କରିଛନ୍ତି । ୧୯୯୦, ୧୯୯୫, ୨୦୦୦, ୨୦୦୪ ଓ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଟିଟଲାଗଡ଼ ଓ ଲୋଇସିଂହା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ, ୧୧ଶ, ୧୨ଶ, ୧୩ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଯୋଗେନ୍ଦ୍ର ବେହେରା ୧୯୪୨ ମସିହାର ମାର୍ଚ୍ଚ ୧୩ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୋମନାଥ ବେହେରା ଏବଂ ପତ୍ନୀଙ୍କ ନାମ ଶୋଭାଗିନୀ ବେହେରା ।

## ରାଜନୈତିକ ଜୀବନ 
ଯୋଗେନ୍ଦ୍ର ବେହେରା ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚ ଥର କାର୍ଯ୍ୟ କରିଛନ୍ତି । ୨୦୧୪ରୁ ୨୦୧୭ ଯାଏଁ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଛନ୍ତି ।

### ବିଧାନ ସଭା ସଭ୍ୟ ବିବରଣୀ 
## ଆଧାର 
ଶ୍ରେଣୀ:୧୯୪୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ପ୍ରୋଷ୍ଟାଟାଇଟିସ

**ପ୍ରୋଷ୍ଟାଟାଇଟିସ** ହେଉଛି ପ୍ରୋଷ୍ଟେଟ ଗ୍ରନ୍ଥିର ପ୍ରଦାହ ରୋଗ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଉମାଶଙ୍କର ମିଶ୍ର (ଆଇପିଏସ)

**ଉମାଶଙ୍କର ମିଶ୍ର**, ଜଣେ ଭାରତୀୟ ପୁଲିସ ସେବା ଅଧିକାରୀ ଥିଲେ । ସେ ପ୍ରଥମ ଓଡ଼ିଆ ବ୍ୟକ୍ତି ଭାବରେ କେନ୍ଦୀୟ ଅନ୍ୱେଷଣ ବ୍ୟୁରୋ (ସିବିଆଇ)ର ନିର୍ଦ୍ଦେଶକ(୦୬/୧୨/୨୦୦୩ - ୦୬/୧୨/୨୦୧୫) ପଦରେ କାର୍ଯ୍ୟ କରିଥିଲେ ।

## ବ୍ୟକ୍ତିଗତ ଜୀବନ 
ଉମାଶଙ୍କର, ଖୋର୍ଦ୍ଧା ଜିଲ୍ଲାର ବାଣପୁର ଅନ୍ତର୍ଗତ ଅଚ୍ୟୁତରାଜପୁରଠାରେ ଜନ୍ମଗ୍ରହଣ କରିଥିଲେ । ପିଲାଦିନୁ ସେ ଜଣେ ମେଧାବୀ ଛାତ୍ର ଥିଲେ । ପରେ  ବକ୍ସି ଜଗବନ୍ଧୁ ବିଦ୍ୟାଧର ମହାବିଦ୍ୟାଳୟ ଓ ଉତ୍କଳ ବିଶ୍ୱବିଦ୍ୟାଳୟରୁ ଶିକ୍ଷାଗ୍ରହଣ କରିଥିଲେ । ସେ ଗାୟତ୍ରୀ ପାଢ଼ୀଙ୍କୁ ବିବାହ କରିଥିଲେ । ଓଡ଼ିଶାର ପୂର୍ବତନ ପୁଲିସ ମହାନିର୍ଦ୍ଦେଶକ ଶ୍ୟାମସୁନ୍ଦର ପାଢ଼ୀ ତାଙ୍କର ଶ୍ୱଶୁର । ତାଙ୍କ ପୁତ୍ରଙ୍କ ନାମ ସିମାଞ୍ଚଳ ଓ ପୁତ୍ରବଧୂଙ୍କ ନାମ ସିପ୍ରା ।
ତାଙ୍କ ଝିଅଙ୍କ ନାମ ମୌସୁମୀ ଓ ଦିଲ୍ଲୀ ସରକାରରେ ମନ୍ତ୍ରୀ ଥିବା କୈଳାଶ ଗେହଲୋଟ ତାଙ୍କ ଜ୍ୱାଇଁ ଅଟନ୍ତି । 

୨୦୨୧ ମସିହା ଅଗଷ୍ଟ ୨୬ ତାରିଖରେ ଦିଲ୍ଲୀଠାରେ ୭୭ ବର୍ଷ ବୟସରେ ତାଙ୍କର ପରଲୋକ ଘଟିଥିଲା ।

## ବୃତିଗତ ଜୀବନ 
୧୯୬୮ ମସିହାରେ ଉମାଶଙ୍କର ଭାରତୀୟ ପୁଲିସ ସେବାରେ ଯୋଗ ଦେଇଥିଲେ । ମୟୂରଭଞ୍ଜ, କୋରାପୁଟ, ସମ୍ବଲପୁର ଜିଲ୍ଲାରେ ସେ ଆରକ୍ଷୀ ଅଧିକ୍ଷକ ଭାବରେ କାର୍ଯ୍ୟ କରିଥିଲେ । ସେ ପରବର୍ତ୍ତୀ ସମୟରେ କେନ୍ଦ୍ରୀୟ ଡେପୁଟେସନରେ ଯାଇଥିଲେ । ପ୍ରଥମେ ସେ ସିବିଆଇର ସ୍ୱତନ୍ତ୍ର ନିର୍ଦ୍ଦେଶକ ଓ ୨୦୦୩ ମସିହାରେ ନିର୍ଦ୍ଦେଶକ ପଦଭାର ଗ୍ରହଣ କରିଥିଲେ । ସେ ଇଣ୍ଟରପୋଲର ଉପାଧ୍ୟକ୍ଷ ଭାବରେ ମଧ୍ୟ କାର୍ଯ୍ୟ କରିଥିଲେ । ପୁଲିସ ଚାକିରୀରୁ ଅବସର ପରେ ସେ ଓଡ଼ିଆ ସମ୍ବାଦପତ୍ର ସୂର୍ଯ୍ୟପ୍ରଭାର ସମ୍ପାଦକ ଭାବରେ କାର୍ଯ୍ୟ କରିଥିଲେ । ସେ ମେଘାଳୟ ରାଜ୍ୟ ପ୍ଲାନିଂ କମିଶନର ପରାମର୍ଶଦାତା ଓ ଭାରତରେ ମାଇକ୍ରୋସଫ୍ଟର ପରାମର୍ଶଦାତା ଭାବରେ ମଧ୍ୟ କାର୍ଯ୍ୟ କରିଥିଲେ ।

ଅଣ୍ଡରୱାର୍ଲଡ଼ ଡନ ଆବୁ ସଲେମ ଓ ତାର ପ୍ରେମିକା ମୋନିକା ବେଦୀଙ୍କୁ ଧରିବାରେ ଉମାଶଙ୍କର ମିଶ୍ରଙ୍କର ମୁଖ୍ୟ ଭୂମିକା ରହିଥିଲା ।

## ଆଧାର 
ଶ୍ରେଣୀ:୨୦୨୧ ମୃତ୍ୟୁ
ନିରଞ୍ଜନ ପୂଜାରୀ

**ନିରଞ୍ଜନ ପୂଜାରୀ** (ଜନ୍ମ: ୩୧ ଜାନୁଆରୀ ୧୯୬୧) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ତଥା ମନ୍ତ୍ରୀ ଭାବରେ କାର୍ଯ୍ୟ କରୁଛନ୍ତି । ୨୦୦୦, ୨୦୦୪, ୨୦୦୯, ୨୦୧୪ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିନିକା ଓ ସୋନପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୨ଶ, ୧୩ଶ, ୧୪ଶ, ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ନିରଞ୍ଜନ ପୂଜାରୀ ୧୯୬୧ ମସିହାର ଜାନୁଆରୀ ୩୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାଧାଶ୍ୟାମ ପୂଜାରୀ ଏବଂ ପତ୍ନୀଙ୍କ ନାମ ବୀଣାପାଣି ପୂଜାରୀ ।

## ରାଜନୈତିକ ଜୀବନ 
ନିରଞ୍ଜନ ପୂଜାରୀ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ତଥା ମନ୍ତ୍ରୀ ଭାବରେ କାର୍ଯ୍ୟ କରୁଛନ୍ତି ।

### ବିଧାନ ସଭା ସଭ୍ୟ ବିବରଣୀ 
## ଆଧାର 
## ବାହାର ଆଧାର 
* 

ଶ୍ରେଣୀ:୧୯୬୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ବିଜୁ ଜନତା ଦଳ ରାଜନେତା
ମଧୁମେହ ସମ୍ବନ୍ଧୀୟ ବୃକ୍‌କ ରୋଗ

**ମଧୁମେହ ସମ୍ବନ୍ଧୀୟ ବୃକ୍‌କ ରୋଗ** **(DKD),** **ମଧୁମେହ ସମ୍ବନ୍ଧୀୟ ନିଉରୋପାଥି** ଭାବରେ ମଧ୍ୟ ପରିଚିତ, ଏକ ଦୀର୍ଘମିଆଦୀ **ବୃକ୍‌କ ବିଫଳ ରୋଗ ଯାହା** ମଧୁମେହ ରୋଗ ଯୋଗୁ ହୁଏ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅନନ୍ତ ମହାପାତ୍ର

**ଅନନ୍ତ ମହାପାତ୍ର** (ଜନ୍ମ : ୧୫ ଜୁନ ୧୯୩୬) ଜଣେ ଓଡ଼ିଆ ନାଟ୍ୟକାର, ନିର୍ଦ୍ଦେଶକ ଓ ଅଭିନେତା । ୧୯୫୦ ଦଶକରୁ ସେ ମଞ୍ଚ, ବେତାର, ଟେଲିଭିଜନ ନାଟକ ସହିତ ସକ୍ରିୟ । ସେ ୧୦୦ରୁ ଅଧିକ ନାଟକର ନିର୍ଦ୍ଦେଶନା କରିଛନ୍ତି । ତାଙ୍କୁ ୨୦୧୯ ମସିହା ନିମନ୍ତେ କବି ସମ୍ରାଟ ଉପେନ୍ଦ୍ର ଭଞ୍ଜ ସମ୍ମାନରେ ସମ୍ମାନୀତ କରାଯାଇଥିଲା ।

## ବ୍ୟକ୍ତିଗତ ଜୀବନ 
ଅନନ୍ତଙ୍କ ଜନ୍ମ କଟକ ସହରରେ ହୋଇଥିଲା । ଜଷ୍ଟିସ ହରିହର ମହାପାତ୍ର ଥିଲେ ତାଙ୍କର ପିତା । ତାଙ୍କ ମାତାଙ୍କ ନାମ ଥିଲା ହରିପ୍ରିୟା ଦେବୀ । ପିଲାବେଳରୁ ସେ ହକି, ଫୁଟବଲ ଓ ଭଲିବଲ ଖେଳପ୍ରତି ଆଗ୍ରହୀ ଥିଲେ ।  ଅଭିନୟ ପ୍ରତି ମଧ୍ୟ ସେ ପିଲାଦିନରୁ ଆଗ୍ରହୀ ଥିଲେ ଓ ୧୯୫୦ ମସିହାରେ ଆକାଶବାଣୀ କଟକରୁ ପ୍ରସାରିତ ହେଉଥିବା *ଶିଶୁ ସଂସାର* କାର୍ଯ୍ୟକ୍ରମ ତାଙ୍କୁ ଅଭିନୟ ପ୍ରତି ଅଧିକ ଆକର୍ଷିତ କରିଥିଲା । ୧୯୫୨ ମସିହାରେ ସେ ଆହ୍ଲାବାଦଠାରେ ପାଠ ପଢ଼ୁଥିବା ସମୟରେ *ନର୍ଥ ଇଣ୍ଡିଆନ ଥିଏଟର* ସଂସ୍ପର୍ଶରେ ଆସିଥିଲେ ଓ ଏହା ନାଟକ ପାଇଁ ତାଙ୍କୁ ବାଟ କଢ଼େଇଥିଲା ।

## ନାଟକ ଓ ଚଳଚ୍ଚିତ୍ର ଜୀବନ 
ଅନନ୍ତ ମହାପାତ୍ର ୧୦୦ରୁ ଉର୍ଦ୍ଧ ନାଟକରେ ନିର୍ଦ୍ଦେଶନା କରିଛନ୍ତି । ୧୯୫୬ ମସିହାରେ ରେଭେନ୍ସା ମହାବିଦ୍ୟାଳୟରେ ନାଟ୍ୟକାର ବିଶ୍ୱଜିତ ଦାସଙ୍କ ନାଟକରେ ତାଙ୍କୁ ଅଭିନୟ ଓ ନିର୍ଦ୍ଦେଶନା କରିବାର ସୁଯୋଗ ମିଳିଥିଲା । ଏହି ନାଟକଟି ଲୋକପ୍ରିୟ ହୋଇଥିଲା ଓ ତାଙ୍କ ନାଟ୍ୟଯାତ୍ରାର ମୂଳଦୁଆ ପକାଇଥିଲା । ସେ ଅଖିଳ ମୋହନ ପଟ୍ଟନାୟକ, ପାରମିତା ଶତପଥୀ, ପ୍ରସନ୍ନ ହୋତା, ଯଶୋଧାରା ମିଶ୍ର ଆଦିଙ୍କ ଗପକୁ ନାଟ୍ୟରୂପ ଦେଇଛନ୍ତି । ସେ ସବୁ ମଞ୍ଚ ଓ ଟେଲିଫିଲ୍ମ ମାଧ୍ୟମରେ ପ୍ରଦର୍ଶିତ କରିଛନ୍ତି । ୧୯୮୨ ମସିହାରେ ସେ ଫକୀର ମୋହନ ସେନାପତିଙ୍କ *ମାମୁ*କୁ ଟେଲିଫିଲ୍ମ ରୂପ ଦେଇଥିଲେ । ସେହିପରି ୧୯୯୫ ମସିହାରେ ଗୋପୀନାଥ ମହାନ୍ତିଙ୍କ *ଅମୃତର ସନ୍ତାନ* ଉପନ୍ୟାସକୁ ରେଡ଼ିଓରେ ଦଶଟି ଅଧ୍ୟାୟରେ ପଢ଼ିଥିଲେ । 

୧୯୬୪ ମସିହାରେ ସେ ନାଟ୍ୟସଂସ୍ଥା *ସୃଜନୀ* ଓ ୧୯୭୦ ଦଶକରେ *ଉତ୍କଳ ରଙ୍ଗମଞ୍ଚ ଟ୍ରଷ୍ଟ* ପ୍ରତିଷ୍ଠା କରିଥିଲେ । *ଥିଏଟର ଇନ ମୋସନ* ନାମରେ ସେ ଅନ୍ୟ ଏକ ନାଟ୍ୟ ସଂସ୍ଥା ମଧ୍ୟ ପ୍ରତିଷ୍ଠା କରିଥିଲେ ।

୧୯୭୫ ମସିହାରେ ସେ ବତୀଘର ଚଳଚ୍ଚିତ୍ରର ନିର୍ଦ୍ଦେଶନା କରିଥିଲେ । 
### ରଚିତ/ନିର୍ଦ୍ଦେଶିତ ନାଟକ 
* ସାଗର ମନ୍ଥନ
* ମାଣିକ ଯୋଡ଼ି

## ସମ୍ମାନ ଓ ପୁରସ୍କାର 
* କବି ସମ୍ରାଟ ଉପେନ୍ଦ୍ର ଭଞ୍ଜ ସମ୍ମାନ - ୨୦୨୧ (୨୦୧୯ବର୍ଷ ପାଇଁ ଓଡ଼ିଶା ସଙ୍ଗୀତ ନାଟକ ଏକାଡେମୀଦ୍ୱାରା ପ୍ରଦତ୍ତ)
* ଡକ୍ଟରେଟ - ୨୦୧୯ (ରେଭେନ୍ସା ବିଶ୍ୱବିଦ୍ୟାଳୟ)
* ବିଶ୍ୱ ନାଟ୍ୟ କଂଗ୍ରେସ, ଲଣ୍ଡନ ତରଫରୁ ସମ୍ମାନୀତ
* ନାଟ୍ୟ ସୌଧ ସଂସ୍ଥାନ, କଲିକତା ତରଫରୁ ସମ୍ମାନୀତ
* ଆଇ.ଆଇ.ଏ.ଏସ, ସିମଲା ତରଫରୁ ସମ୍ମାନୀତ
* ଇନଟାକ, ଭୁବନେଶ୍ୱର ତରଫରୁ ସମ୍ମାନୀତ  

## ଆଧାର 
## ଅଧିକ ତଥ୍ୟ 
* 

ଶ୍ରେଣୀ:୧୯୩୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ନାଟ୍ୟକାର
ଶ୍ରେଣୀ:ଓଡ଼ିଆ କଥାଚିତ୍ର ନିର୍ଦ୍ଦେଶକ
ଆଖି ଦୋଳନ

**ଆଖି ଦୋଳନ ବା ନିଷ୍ଟାଗମସ୍ (**ଇଂରାଜୀ ଭାଷାରେ **Nystagmus)** ରୋଗରେ ସାଧାରଣତଃ ଡୋଳାର ଏକ ଅନିଚ୍ଛାକୃତ, ଦ୍ରୁତ ଏବଂ ଲୟବଦ୍ଧ ଗତି ହୁଏ | 

ମୂଳ କାରଣ ଅନୁସନ୍ଧାନ ସ‌ହିତ ନିଷ୍ଟାଗମସର ଗତି ମନ୍ଥର କରିବାକୁ କିମ୍ବା ଦୃଷ୍ଟି ଶକ୍ତି ସମସ୍ୟାକୁ ହ୍ରାସ କରିବାକୁ ଚିକିତ୍ସା କରାଯାଏ |  ଔଷଧ, ଚଷମା କିମ୍ବା ଅସ୍ତ୍ରୋପଚାର ସାହାଯ୍ୟରେ ଚିକିତ୍ସା କରାଯାଏ ।  ମେମାଣ୍ଟାଇନ, ଗାବାପେଣ୍ଟିନ୍ କିମ୍ବା କ୍ଲୋନାଜେପାମ ଇତ୍ୟାଦି  ଔଷଧ ଦିଆଯାଏ ।  ଅନ୍ତର୍ନିହିତ ରୋଗ ହେତୁ ପ୍ରାୟ ୧୦,୦୦୦ ବୟସ୍କଙ୍କ ମଧ୍ୟରେ ୨୪ ଜଣଙ୍କର ନିଷ୍ଟାଗମସ୍ ଥାଏ ଓ ପ୍ରାୟ ୧୦,୦୦୦ ପିଲାଙ୍କ ମଧ୍ୟରେ ୧୭ ଜଣଙ୍କର ଶୈଶବ ନିଷ୍ଟାଗମସ୍ ଥାଏ । 
 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ନନ୍ଦ କିଶୋର ମିଶ୍ର

**ନନ୍ଦ କିଶୋର ମିଶ୍ର** (୧୮ ଅକ୍ଟୋବର ୧୯୦୬ - ୩୦ ମାର୍ଚ୍ଚ ୧୯୯୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚ ଥର କାର୍ଯ୍ୟ କରିଥିଲେ । ୧୯୫୨, ୧୯୫୭, ୧୯୬୧, ୧୯୬୭ ଓ ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବଲାଙ୍ଗୀର, ତୁଷରା ଓ ଲୋଇସିଂହା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ, ୨ୟ, ୩ୟ, ୪ର୍ଥ ଓ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ନନ୍ଦ କିଶୋର ମିଶ୍ର ୧୯୦୬ ମସିହାର ଅକ୍ଟୋବର ୧୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବେଣୁଧର ମିଶ୍ର ଏବଂ ପତ୍ନୀଙ୍କ ନାମ ହରପ୍ରିୟା ଦେବୀ ।

## ରାଜନୈତିକ ଜୀବନ 
ନନ୍ଦ କିଶୋର ମିଶ୍ର ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ପୂର୍ବରୁ ସେ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ପାଞ୍ଚ ଥର କାର୍ଯ୍ୟ କରିଥିଲେ । । ୧୯୬୭ ମସିହାରୁ ୧୯୭୪ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ବାଚସ୍ପତି ଭାବରେ କାର୍ଯ୍ୟ କରିଥିଲେ ।

### ବିଧାନ ସଭା ସଭ୍ୟ ବିବରଣୀ 
## ମୃତ୍ୟୁ 
ନନ୍ଦ କିଶୋର ମିଶ୍ର ୧୯୯୨ ମସିହାର ମାର୍ଚ୍ଚ ୩୦ ତାରିଖରେ ୮୫ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୦୬ ଜନ୍ମ
ଶ୍ରେଣୀ:୧୯୯୨ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:୧ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ସେରମ ଅସୁସ୍ଥତା

**ସେରମ ଅସୁସ୍ଥତା** ରୋଗରେ ଅଣ-ମାନବ ପ୍ରୋଟିନ୍ ପାଇଁ  ଆଲର୍ଜି ହୁଏ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପ୍ରଜ୍ଞା ପ୍ରବର୍ତ୍ତିକା ଦାଶ

**ପ୍ରଜ୍ଞା ପ୍ରବର୍ତ୍ତିକା ଦାଶ**, ଜଣେ ଦ୍ଵିଭାଷୀ ଓଡ଼ିଆ ସାହିତ୍ୟିକା । ସାହିତ୍ୟର ବହୁବିଧା ଯଥା ଉପନ୍ୟାସ, ଗଳ୍ପ, କବିତା, ସ୍ତମ୍ଭ , ଶିଶୁ ସାହିତ୍ୟ, ଅନୁବାଦ ଓ ସମାଲୋଚନାରେ ସେ ଲେଖନୀ ଚାଳନା କରନ୍ତି । ତାଙ୍କର ୩୩ଟି ପୁସ୍ତକ ପ୍ରକାଶିତ ହୋଇସାରିଛି ।

## ରଚନାବଳୀ 
ଜିଲ୍ଲାର କାମାକ୍ଷାନଗରଠାରେ ଜନ୍ମଗ୍ରହଣ କରିଥିଲେ । ଢେଙ୍କାନାଳର ସାରଙ୍ଗଧର ଉଚ୍ଚ ବିଦ୍ୟାଳୟରୁ ମାଟ୍ରିକ ପାସ କରିବାପରେ ସେ ଭୁବନେଶ୍ୱରର ରମାଦେବୀ ମହିଳା ମହାବିଦ୍ୟାଳୟରେ +୨ ବିଜ୍ଞାନ ଓ ଯାଜପୁରର ବ୍ୟାସନଗର ସ୍ୱୟଂଶାସିତ ମହାବିଦ୍ୟାଳୟରେ +୩ ପଢ଼ିଥିଲେ । ତାପରେ ସେ ଇଂରାଜୀରେ ସ୍ନାତକୋତ୍ତର ଶିକ୍ଷା ସମାପ୍ତ କରି ୨୦୦୪ ମସିହାରୁ ବ୍ୟାସନଗର ସ୍ୱୟଂଶାସିତ ମହାବିଦ୍ୟାଳୟରେ ଅଧ୍ୟାପନା ଆରମ୍ଭ କରିଥିଲେ । ୨୦୧୩ ମସିହାରେ ସେ ମନୋଜ ଦାସଙ୍କ ସାହିତ୍ୟ ଉପରେ ଗବେଷଣା କରି ପିଏଚଡ଼ି ହାସଲ କରିଥିଲେ । ପ୍ରଜ୍ଞା ପ୍ରବର୍ତ୍ତିକା ବିଦ୍ୟାଳୟରେ ପାଠ ପଢ଼ିବାବେଳୁ ଲେଖାଲେଖି ଆରମ୍ଭ କରିଥିଲେ । ଦଶମ ଶ୍ରେଣୀରେ ପଢ଼ିବା ବେଳେ ତାଙ୍କ କବିତା *ପ୍ରକୃତି* ତାଙ୍କ ବିଦ୍ୟାଳୟ ପତ୍ରିକାରେ ପ୍ରକାଶ ପାଇଥିଲା । ମହାବିଦ୍ୟାଳୟରେ ପଢ଼ିବାବେଳେ ତାଙ୍କ ଲେଖା ବିଭିନ୍ନ ପତ୍ରପତ୍ରିକାରେ ପ୍ରକାଶିତ ହେବା ଆରମ୍ଭ ହୋଇଥିଲା । ଏଯାବତ ତାଙ୍କର ୧୦ଟି ଉପନ୍ୟାସ, ୩ଟି କବିତା ସଂକଳନ, ୨ଟି ଗଳ୍ପ ଓ ୨ଟି ସମାଲୋଚନା ପୁସ୍ତକ ପ୍ରକାଶିତ ହୋଇ ସାରିଛି ।

### ରଚନାବଳୀ 
#### ଉପନ୍ୟାସ 
* *ବହ୍ନିକନ୍ୟା* - ୨୦୦୭ (ଶୌର୍ଯ୍ୟ ପ୍ରକାଶନ, କଟକ)
* *ନୂଆ ସକାଳ*
* *ତଥାପି ପୁନଃଶ୍ଚ* - ୨୦୧୨ (ଜଗନ୍ନାଥ ରଥ ପ୍ରକାଶନ, କଟକ)
* *ଲେଡି଼ଜ ହଷ୍ଟେଲ*
* *ନ ପାହୁ ରାତି*
* *ନିଖୋଜ*
* *ଶେଷ ଚିଠି*
* *ପ୍ରତୀଚୀର ସୂର୍ଯ୍ୟ*
* *ଅପରାଜିତା*
* *ଅଣ ନାୟକ*
* *ପ୍ରତିଦ୍ୱନ୍ଦୀ*
* *ଶବ୍ଦାନ୍ତର*
* *ମୃଗତୃଷ୍ଣା*
* *ଅଘୋରୀ*
#### କବିତା 
* *ତୁମ ପାଇଁ* - ୨୦୧୧ (ଜଗନ୍ନାଥ ରଥ ପ୍ରକାଶନ, କଟକ)
* *ତୁମ କଥା ମନେ ପଡ଼େ*
* *ଝଡ଼*
#### ଗଳ୍ପ 
* *ଦୁଷ୍ଟପରୀ ଓ ଅନ୍ୟାନ୍ୟ କାହାଣୀ* - ୨୦୧୩ (ଜଗନ୍ନାଥ ରଥ ପ୍ରକାଶନ, କଟକ)
* *ପାପୁଲିଏ ସ୍ପର୍ଶ*
* *କାନଭାସ*
* *ପଳାତକ*
#### ସମାଲୋଚନା 
* *ମନୋଜ ଦାସଙ୍କ ଗଳ୍ପରେ କୁହୁକ ବାସ୍ତବତା*
* *ଉତ୍ତର ଆଧୁନିକତା ଓ ନବ ପ୍ରଜନ୍ମର କଥାକାର*
* *ସମକାଳୀନ କଥା ସାହିତ୍ୟରେ ନାରୀ ସ୍ୱର*
* ''Indian Classical Literature for students of English Literature European Classical Literature for students of English Literature  Women's writing  British Prose 18th century  Indian Writing in English  Introduction to Language and Linguistics  Introduction to Literary Studies   Children's books   Pilanka Sri Ganesh   Translation - Ashara Malaya from English*
* *Magical Realism in the Fictional Works of Manoj Das''

## ସମ୍ମାନ ଓ ପୁରସ୍କାର 
* ରାଜଧାନୀ ପୁସ୍ତକ ମେଳା ପୁରସ୍କାର
* ଯାଜପୁର ପୁସ୍ତକ ମେଳା ସମ୍ମାନ
* ବ୍ୟାସ ସ୍ୱର୍ଣ୍ଣ ସମ୍ମାନ
* ବ୍ୟାସ ଗୌରବ
* ଅନୁରାଗ ସମ୍ମାନ
* ଗୋକର୍ଣ୍ଣିକା ଲେଖିକା ସମ୍ମାନ
* କଥା ସାଗର ସମ୍ମାନ

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୮୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଆ ଲେଖିକା
ଶ୍ରେଣୀ:ଢେଙ୍କାନାଳ ଜିଲ୍ଲାର ଲୋକ
ଶ୍ରେଣୀ:ରାଜଧାନୀ ପୁସ୍ତକମେଳା ପୁରସ୍କାର
ଦୀର୍ଘକାଳୀନ ଅଗ୍ନାଶୟ ପ୍ରଦାହ

**ଦୀର୍ଘକାଳୀନ ଅଗ୍ନାଶୟ ପ୍ରଦାହ ବା କ୍ରନିକ ପାନକ୍ରିଆଟାଇଟିସ,** ଅଗ୍ନାଶୟର ଏକ ଦୀର୍ଘକାଳୀନ ପ୍ରଦାହ ଯାହା ଏହାର ଦୈନନ୍ଦିନ କାର୍ଯ୍ୟ ଉପରେ ପ୍ରଭାବ ପକାଇଥାଏ |  ଅନ୍ୟାନ୍ୟ କାରଣ ମଧ୍ୟରେ ଅଗ୍ନାଶୟ ନଳୀ ଅବରୋଧ, ସିଷ୍ଟିକ୍ ଫାଇବ୍ରୋସିସ୍, ଅଟୋଇମ୍ମ୍ୟୁନ ଅଗ୍ନାଶୟ ପ୍ରଦାହ, ହାଇପରକ୍ୟାଲସେମିଆ, କେତେକ ଧରଣର ଔଷଧ ଏବଂ ଉଚ୍ଚ ରକ୍ତ ଲିପିଡ ସ୍ତର ହୋଇପାରେ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ